Aizee Khah John Fready Nih A Duh Paoh A Phomh Thluahmah Cang Hna! – Chin 11 News\nAizee Khah John Fready Nih A Duh Paoh A Phomh Thluahmah Cang Hna!\nPosted By: victor victor May 16, 2020\nTrinity ah Kan Unau Pa, Johnly FamBawl nih ka halmi bia a lehnak le Bible Cathiang ning si bak loin, Bible hrilh fiah, fiannak a tuah ning; John Fready\nQ. Gen 1:1 nak i Van le Vawlei a sertu Pathian kha hodah si?\n* Johan 1 : 18 Pathian cu ahohmanh nih an hmu bal lo; Pa tang chungah a ummi Fapa pakhat lawng nih a hun langhter.\n* Johan 5 : 37 – 38, A ka thlahtu Pa hrimhrim nih keimah kong kha a chim ve ko. A aw nan thei bal lo i a mui zong nan hmu bal fawn lo; a bia zong nan lung chungah nan camter lo, zeitintiah a thlahmipa kha nan zum lo.\n* 1Johan 4 – 12 Ahohmanh nih Pathian an hmu bal lo.\n* Biathiam 19 : 12 A mit cu meizik aa hliomi bantuk a si, a lu ah bawiluchin tampi aa chinh i ahohmanh nih an hngalh lomi, amah lawng nih a hngalhmi, min khenhmi aa put.\n* Johan 20 : 29 Jesuh nih, “Na hmuh caah maw na zumh? A hmu lo nain a zummi cu mithluachuak an si,” a ti.\nCucaahcun na hmuh lo bu tein ruahchannak he zum law amah cu thangthat zungzal ko. Abraham zong nih a hmu na lo in a zumh. Cucaah cu a zumhnak cu dinnak ah rel piak a si. Kan thih tikah van kan kai lai kan hmuh te lai ( Biathiam 22 : 4 ) Cucu kan i ruahchanmi a si..\nQ. Pathian Pakhat nih maw a se, pakhatnak tam Pathian nih dah a ser?\n* Genesis 1 : 2 ti cungah cun Pathian thawnnakb cu aa chawk.\n* Johan 1 : 3 Amah thawngin thil vialte ser a si. Sermi thil paoh amah loin zeihmanh sermi a um lo. ( Amah cu Bia ( Jesuh Khrih Pathian sinah a ummi kha a si,” a ti. Johan 1 : 2 )\n* Kolose 1 : 15 – 20, nak tiang kha va rel teh. Khrih thawngin Pathian nih sermi kan si dih caah le Pathian nih a ser lio ah a thawnnak cu ti cungah a chawk a ti caah.\n* Pathian – Pa\n* Jesuh khrih – Fapa\n* Thawnnak – Thiang Thlarua\n– An pathuam tein an ser ko..\nKa lawm tuk\nTu lio , Trinity doctrine cawnpiak a thiam taktak mi le a ral tha taktak mi, Kan Unau Pa, Johnly Fambawl nih ,\nGen 1:1 nak i , A hramthok ah Pathian nih Van le Vawlei kha a ser.\ntimi Sertu hi Ho dah a si, tiah Bible bia ka halmi cu a cunglei bantuk in khin hrilhfiahnak a Kan tuah piak huar ko.😂\nSertu; Pathian cu hmuh khawh a si lo nak Bible cacang hmun 6 ah a rak langhter i, Cun, Pathian pakhat nih maw, a ser? Si lo ah, Pakhat nak tam Pathian nih dah, a ser,? tiah, ka bia halnak cu ,\nJesuh Khrih- Fapa\nThawnnak- Thiang Thlarau\nAn pathum te in, An ser ko. a ti bak ko hih.\nAn pathum te in ti si ko hi mu!\nAcunglei khi amah bia lehnak a tialning te Edit um loin ka rak langhter .\nJohnly FamBawl, Trinity doctrine ahcun, Van le Vawlei sertu cu hmuh khawh a si lomi thumkomh Pathian, Pa le Fapa le Thiang Thlarau hna nih An pathum tein An ser hna, tihi ral tha tein an Kan cawnpiak ning a si.\nPalh ka phaw lo,\nBible Cathiang cu Pathian bia, Kan ti i, Pathian cu Thlarau a si, ( Jhn 4:24 ) ti a si caah Thlarau bia cu Taksa fim Cawn thiamnak lungthin le mit in cun hmuh khawh le hngalh khawh cu a si fom lo cu teh!\nCun, Cathiang an hngalh khawhnak hnga an lungthin kha a onpiak hna. ( Luk 24:45 )\nOnpiak ve lomi lungthin le ruahnak nih hin cun, zeitikhmanhah Cathiang Pathian Biatak hi an pemh in an hngal kho lai lo ticu a fiang bak.\nPemh khawh le hngalh khawh rak siseh law cu, Bible chung i, Nunnak hmuh duhah Cathiang a kawlmi Farasi mi hna nih Jesuh sin kal kha an rak duh ko hnga, ( Jhn 5:39-47 )\nZeicahtiah , Keimah ah dah ti lo cun, hohmanh Pa sinah an ra bal lo.( Jhn 14:6 ) Mizo- English Parallel Bible.\nKhah, Johnly FamBawl Trinity doctrine in Van le Vawlei sertu kan zoh cang, ( Trinity paoh paoh nih Johnly FamBawl Trinity doctrine hrilhfiah ning hi an cohlan le cohlan lo ka thei lo. )\nAn cawnpiaknak le Kan cawnpiaknak Cuai Kan thlai tti tuah lai,\nGen 1:1 A hramthok ah Pathian nih Van le Vawlei kha a ser.\nVan le Vawlei sertu Pathian timi hi Kan Unau Trinity pawl nih , pakhat a si lo, thumkomh an si, Pa , Fapa le Thiang Thlarau nih an ser tti, hna tiah fiannak an tuah i Bible cherhchan in si lo in, Trinity doctrine cherhchan in an Sarmon tawn mi tu a si. amah Johnly FamBawl telh chih in, Bible nih cun, Trinity thumkomh nih an ser a ti maw ti lo, kan zoh tuah hna lai.\nA hmasa i kan i chinchiah dingah, Trinity nih cun,\nPathian timi Elohim ticu Plural Form a si caah thumkomh Pathian chimnak a si, an ti.\nBAWIPA ( JEHOVAH ) timi tucu YHWH in a rami a si caah Singular, thumkomh Pathian hna lak i, Pa Pathian auh nak kha a si. an ti tawn caah ,\nAn hman ningte le an chim ning tein cawh piak hna lo ding a si lai.\nKa thimmi Israel mi hna ngai tuah u, Keimah lawnglawng hi Pathian ka si, a hmasa bik le a hmanung bik ka si.\nKa kut in Vawlei hram kha ka ser hna i van kha ka samh hna,\nThei hmanh, maw Israel; BAWIPA hi Kan Pathian a si, BAWIPA lawnglawng hi; ( JEHOVAH lawnglawng hi.)\nIsa 45:18 Van a sertu BAWIPA ( JEHOVAH )nih ( amah cu Pathian, vulei dirh in Sertu cu a si. Amah nih vulei hi a fehter I zeihmanhlo ah a ser lo i minung umnak ah a dirhmi a si. ) hi bang in a chim, Keimah hi BAWIPA ( JEHOVAH) ka si. a dang hrimhrim an um lo. ( Keimah hlei ah Pathian dang hrimhrim an um lo, titu khi BAWIPA ( JEHOVAH) a si.\nIsa 44:24 Keimah cu BAWIPA ( JEHOVAH ) nanmah an sertu hna le an khamhtu hna ka si. Keimah cu zeizong vialte a sertu BAWIPA ( JEHOVAH ) ka si. Keimah lawnglawng nih van cu ka samh hna, Vawlei ka rak ser lio ah hin a hohmanh nih an ka bawm lo.\n( Keimah hi JEHOVAH, thil vialte Sertu, mahte lawngin van vialte a zumtu, mahte lawngin vulei a kauhtertu ka si. ) Baibal Cathiang. NKJV\nJohnly FamBawl nih cun, Pa fa rual nih an ser a ti nain, a BAWIPA, JEHOVAH tu nihcun, Johnly , No, Keimah lawnglawng nih, Keimah te lawngin ka ser mi si, a rak ti ko hih.\nJob 9:8 Amah lawng in Van khi a samh i, rili tilet cungah a kal.\nHodah mah te lawngin Van a samh tu le vulei a sertu cu ? JEHOVAH-BAWIPA, ( Fapa Pathian i a Pa, Pathian tiah Kan Unau le nih an ruah mi kha si dawh si.)\nHodah rili tilet cungah cun kal,\nJhn 6:18,19 Thli chia a hung ciammam i tilet kha a tho, khan thum khan li tluk lawng cu an zah tikah khin Jesuh cu rili cungin a ke in a rat i an lawng a hun naih kha an hmuh.\nRili tilet cung i ke in a kalmi Jesuh le Amah te lawngin van a samhtu BAWIPA-JEHOVAH cu aa khatmi Pathian maw an si ? aa dang hrimhrim mi Pathian cio cio dah ?\nSalm 135:3,4 BAWIPA ( JEHOVAH ) cu a that caah thangthat u zaangfah thiammi a si caah a Min cu hla in thangthat u.\nJakob cu Amah nih aa thim, Israel mi cu amah mi si awkah amah nih aa thim hna.\nJhn 1:10,11 Cu caan ah cun Bia cu Vawlei ah hin a rak um ko. Amah thawngin Pathian nih Vawlei hi a rak ser; Sihmanhsehlaw Vawlei nih khan Amah cu a rak hngal lo.\nAmah ram a simi ah khan a ra nain, amah mi ciacia nih khan an rak cohlang duh lo. Lai Bible Thiang. ( Dr. Van bik )\nAmah cu Vawlei ah a um cang i Vawlei hi amah in ser a si, Vawlei nih Amah Cu a hngal lo, Amah cu a mi hna sinah a ra i a mi hna nih an rak cohlang lo. Baibal Cathiang ( Dr. Rual uk )\nAni chu khawvela awm sa a ni a, khawvel hi ama Siam a ni bawk a, khawvel erawh chuan Amah chu a hre lo.\nAma mite hnen ah a lo kal a, ama miten an lo lawm si lo. Mizo-English Parallel Pathian lehkhabu ( Upa, Dr. PC Biaksiama )\nMizo – English Parallel, Bible a rel kho lomi caah lai Holh ah cun,\nAmah cu Vawlei ah a um ciami a si i, Vawlei hi amah sermi a si fawn i, Vawlei tu nih cun amah cu a hngal lo. ti a si.\nKol 1:16 Thil zawngzawng, Vana awmte, Leia awmte, hmuh theih te , hmuh theih loh te, lalthutthlengte, lalram te, lalna te leh thuneihna te chu ama Siam vek an ni. Engkim aman a Siama , ama tana Siam an ni.\nThil vialte, van i a ummi siseh , lei i a ummi siseh,hmuh khawh mi siseh , hmuh khawh lomi siseh, bawithutdanh siseh, uknak siseh, nawl ngeihnak hna cu, amah Ser dihmi an si. Zeizong vialte hi amah nih a ser i, amah caah sermi an si.\nSalm 102:25 Salm 33:6 Jhn 1:3 Heb 1:10 , etc, A tampi rih nain, mah vial hmanh in hin hodah Sertu ticu aa fiang cang ko,\nKan Unau Pa Johnly FamBawl nih cun, Van le Vawlei sertu hi Pathum si hna seh law tihi a duh taktak, nain, a sertu BAWIPA Pathian tu nih cun hohmanh nih an ka bawm lo, a ti diam ai!\nTam tuk Kan chim ah cun, Bible a merh e, Pathian bia a merh e, ti tu ding Comment commando hi Covid-19 nak in tih an nung deuh caah za rih ko seh.\nNote = Van le Vawlei a sertu Pathian hi Trinity thumkomh Pathian nih AN sermi si loin, Amah lawnglawng a simi Pathian BAWIPA tu nih A sermi a si.\n( hnawh hnam ngai in tialmi a si caah biafang palh a um ah cun, remh than khawh kaa zuam lai)


LOHTLAU BAK SI, DONALD TRUMP ANAU LE NIH AN LEIRAWI TTHAN – The Chinlung Post\nPresident A Tuan Ti Lomi Tazacuai Cu Sullam Nge Ti Maw? Nancy Pelosi hruaimi, House Democrats pawl nih President Donald Trump Impeachment an tuahmi cu nizan ah Senate ah tazacuai ding in House Managers pawl nih an chuahpi mi cu Republican Senator pawl nih President Trump cu President in a dinh cang caah US phunghram ah mah bantuk tazacuai khawhnak lam a um lo tiah Senator Tex Cruz le,\nMarco Rubio hruainak in an dohkalh caah debate an tuah hnu ah tazacuainak pehzulh ding le pehzulh lo ding thimfung an thlak i, Republican senator minung 5 nih Judah Iskhariat rian an tuan caah vote 55-45 in an sung. Cucaah President Trump tazacuainak cu pehzulh dingah bia an khiah. President Donald Trump a leirawltu Republican Senator minung 5 han cu,\nLisa Murkowski of Alaska, Susan Collins of Maine, Mitt Romney of Utah, Ben Sasse of Nebraska and Patrick Toomey of Pennsylvania hna an si.Senator Rand Paul nih Democrats pawl nih an thil tuahmi cu sullam ngei lomi a si. Impeachment an tuhmi zong aum ti lomi a si. mit hleh tuah, hruh le molh rumro a si, Impeachment timi cu President a tuan lio mi hna lawng tuahmi a si” tiah a chim.\nSenator Marco Rubio nih Fox News ah a chimmi cu “hruh bia le caan dih sawsawh a si, American mipi caah thathnemnak pakhat hmanh a um lomi a si, taza an cuaimi zong a um ti lomi a si” tiah a chim. Senator Lindsey Graham nih cun “ house I impeachment an tuah lio ah zeihmanh tet-te an chuahpi mi le tet-te tha tein an auhmi hna zong pakhat hmanh a um lo, hnawh thlorh in an I hnawh.\nMah bantuk democrats pawl thil tuah cu US democracy le President a tuanmi hna caah tihnung a si. Suimilam 50 chungah tet-te pakhat hmanh um lo, lawyer sihni zong President nih ihlan manh lo in impeachment tuah cu democracy ram ah a phung a si lo” tiah a chim ve.Tuzarh chung ah hin, Senate nih President Trump tazacuainak summon ca an chuah lai I an pek hmasa lai. President Donald Trump cu zarh khat chung timhtuahnak an pek lai I,\nFebruary 2 ah President nih tazacuainak summon an tuahmi cu a leh hna lai, mah nih thiamthiam ah tazacuaitu House managers hna nih pretrial brief an tuah ve lai. February 9 ah President Trump nih pretrial brief a pek ve lai. Mah cun tazacuainak cu thawk colh a si lai.President Trump tazacuainak biachahnak a tuah dingmi cu Senator minung 100 an si.


RAM LE MIPHUN A Ttanh Tiah An ti ve mi Paraltha, ti mi Mark nih US election kongah US Supreme Court biahalnak a neih hna – Thechinlungnews\nRAM LE MIPHUN A Ttanh Tiah An ti ve mi Paraltha, ti mi Mark nih US election kongah US Supreme Court biahalnak a neih hna\nPosted By: hrangliankap December 9, 2020\nThawngpang a linsa chin lengmang cang, mi tampi nih mah bantuk buainak hi US supreme Court nih tuanvo la cang seh tiah an duh ning an chim thluahmah cang\nSunday on Fox News Channel’s “life liberty & Levin,” Host Mark Levin nih November 3 presidential election ah vote fraud a um khawhnak ding caah\nPennsylvania nih US constitution lo ning in former Vice President Joe Biden a tling khawhnak ding caah Mail in voting caan an lak, sauter/exnted tiin a chim\nAtu thil kan hmuh lio mi hi Pennsylvania mipi America mipi le electoral phunglam vialte zul loin constitution vawitampi namnul in a um tiin a chim chap rih.\nRule of law um nak supreme Court nih 2020 election kong hi a kut ah a chiah awk a si, a herh cang tiin a chim. US supreme Court nih Bush le AlGore chan lio bantuk in power of judicial review an hmang a hau cang tiin a chim\nTu hi constitution crisis kan tawn lio a si, zeibantuk a si zong ah congress nih tu bantuk kan thil tawn mi kong he pehtlaihin biakhiahnak a tuah ding a si cang.\nUS supreme court hi daitein a um peng ko lai maw? US supreme Court hi petitioners nih an nawl bantuk in a cawlcangh a herh cang,” tiah a chim. .Source- Foxnews\nSource ka lak mi, a hmaan lo mi a um ti nan theih ah cun zeitik caan poah ka theihterh kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna. Nan dihlak cungah lungthin takin kalawm.\nBe the first to comment on "RAM LE MIPHUN A Ttanh Tiah An ti ve mi Paraltha, ti mi Mark nih US election kongah US Supreme Court biahalnak a neih hna"


Thawngttha! Hakha Ah Cozah Rianttuan Minung 21 CDM Ah An I Tel – Chin World News Evening\nRalkap nih hramhram in uknak an lak tikah mipi nih duh loin ralkap uknak kan duh lo tiin CDM an tuahnak hi thlakhat a tling cang. Hi duhlonak langhternak ah hin mipi lawng si loin cozah rianttuantu tampi hna nih an rian chuah takkin mipi sinah CDM ah i tel cio a si.\nTutan ah thawngttha ngai simi cu “Hakha MPT zung rianttuantu minung 21 cu nihin thawk in CDM ah an i tel tthan rih. Hakha ah CDM ah a telmi zung rianttuantu hi minung 2,200 hrawng an si cang hna” tiah theih si. A dang cozah rianttuantu hna zong nih mipi dirkamh in CDM ah i tel cio hna usih.\nRelchih: Minung 7 nunnak a liam. Myanmar mipi nih ralkap nawllaknak ralchanhnak an tuah vialte lakah tuk a sumbikmi ni a si. Police nih an kah hna i a tlawmbik minung 7 an thi, minung tamlak te hma an pu. Feb. 1 i Ralkap nih nawl an lak hnu in duhlonak langhternak faak chinchin in an kalpi.\nMandalay zongah minung 2 an thi tiah Myanmar Now media nih a chim. Hi kongah police le ralkap lei phone in comment kan hal hna i, an kan let duh lo, tiah Reuters nih a chim. Lashio le Myeik zongah police nih mipi an tlakhnawh hna, tiah theih a si. “Zeitikhmanh ah Khuk i Bil hlah” Mipi hi daidam tein kan tonghtham ko hna tiin kan hnung zarh ah khan Junta leader General Min Aung Hlaing nih a chim. A tlawmbik minung 10 an thi cang. Police pakhat a thi ve cang, tiah ralkap lei nih an chim.\nRalkap nih hin lampi a phanmi mipi lawng si lo in, civil service khuapi zung biaceihzung, sianginn, sizung le media tiangin a tuk dih hna. Ralkap nih khuapi tampi ah faak taktak in a hriamnaam thatha a hman mi hi thin a phawhtuk, cohlan awk a tha lo mi thil a si tiah NY based Human Rights Watch ah deputy Asia director Phil Robertson nih a chim. “An kan kah ah cun kan i veng ko lai. Ralkap sinah kan khuk kan i bil bal lai lo,” tiin Yangon ah duhlonak a langhtertu Nyan Win Shein nih a chim.\nYangon medical school lenglei ah police nih stun grenades in doctors le sianghngakchia pawl an cheh hna i, a tlawmbik minung 50 hrawng an tlaih hna. Satuarday tiang i police nih mipi an tlaihmi hna hi 470 an phan cang tiah MRTV nih a chim. Nihin Sunday ah zeizat an tlaih ai thei rih lo.\nRalkap nawl lakmi hi a si khawhnak lam hmangin hrawh dingah Myanmar UN envoy nih UN meeting ah a duhnak a langhter caah, kan ram na leirawi, tiin a rian in an phuah. Cu ti an phuah le cangka a tu bantukin police nih hriamnam a hman hi a si. Ka si khawh chungin ka doh ve hna hrimhrim dingin biachahnak ka tuah cang tiah ambassasor Kyaw Moe Tun nih Reuters nih a chim. Western ram nih phihkharnak an cungah an tuah. Ralkap lei zong nih thimnak tuah than dingin an chim.\nA ni bel an tu rih lo. November thimnak a phi hi umpat pek hrimhrim a hau tiah Suu Kyi a party le amah a dirkamhtu pawl nih an chim. Kum 75 a si cang mi Suu Kyi cu kum 15 chung a inn ah an erh hnu ah a tu hi an tlaih i, walkie-talkie radioe 6 nai chiah, tiin taza an cuai. Monday khi zung a chuak rih ding a si. Credit: Chelsea Bawi


CNLD Nih Nuhrin Covo Kan Lak Than Lai Ti Tu Si Loin Ti Deuh Hin Rak I Bunh Seh Law – The Chinlung Post\nHi cabia hi Pa ngun nih a tial i ka rel tik ah CNLD a doh mi ka si lo nain a chim mi hi ruah a phu, CNLD nih Nuhrin Covo kan lak lai ti tu cu si loin kan miphun nih kan ram sersiam i zuam uhsihlaw hmun khat ah tang tti uh sih ti hin a dawh deuh tiah a ti tang lei ah tling deuh in rel. Salai Ceu Bik Thawng Ca tial le chim hi cu a fawi te ko ee Kan chim cio ah cun Bia asi cio ko lai.\nCNLD nih Nu hrin Covo kan lak lai ti tu cu ti lo in Kan Miphun nih kan Ram ser siam i zuam uhsihlaw hmun khat ah tang tii uh sih tiah Au uhlaw a tha deuh lo maw COzah hmanh a ser kho rih lo dinh CNLD nih cun nan thleng kho lai lo pumpak Paral tha tu nih ni khat khat ah an tuah te ko lai Zuu ding lo Sa ei lo Mifim pa ral tha Nun thian hlimnak a ngei bak mipa Pathian nih a hman te ko lai .\nTu lio I A au Ca khong mi Nu hrin covo kan lakthan lai tiah Fawituk in Mipi hlen hmang mi CNLD Upa pawl nih cun nan tuah kho rih lai lo Biachiam thiam hi fim asi dih Lo Nun ning thiang tu le Bochan awk tlak Upa puitling chimthiam tuk lo zong ah A tuan bia a fel a dik Phaisa Mit au lo mi nih an thlen te ko lai. Tiah Kei nih ka hmuh ning asi tu lio CNLD Upa pawl khi cu kan zum hna lo hih keicu.\nNote hi cabia hi Pangun nih a tial mi si kei mah personal in CNLD ka huat nak um lo a ruang cu kei cu CNLD a tanh ve mi ka si\nPu Za Khar, The New York Times, The Hakha Times Pu Puia Sining Tak A Thei Mi Hna Nih Ti Bak In An Theih


Khin-U, Nganzone, Tigyaing le Mandalay ah Dalaan, inn 100 uktu, le pyu-saw-htee tiin minung 8 thah – Onlinenungak\nKhin-U, Nganzone, Tigyaing le Mandalay ah Dalaan, inn 100 uktu, le pyu-saw-htee tiin minung 8 thah\nSagaing Ramthen Khin-U Peng ah Dalaan Kyaw Thu Moe le Pyu-saw-htee hriamtlai hruaitu Soe Min, Ko Soe Myo, le Zaw Than an thah hna. Cun, October 3 lio, Mandalay Ramthen Mingyan (Minchan) Pengkomh Nganzone Peng ah Dalaan siangcachim Saya Ar Nu @ Thiha le Sayama Mya Than Htay zong an rak thah hna.\nOctober 6 zing, Mandalay Ramthen ah inn 100 uktu zong meithal in an kah i a thi. October 5 lio Tigyaing (Htee-chaing) Peng zong ah Dalaan U Shan (Palek in aa din mi) zong an thah, tiah Khit Thit Media nih a tial. Credit : The Hakha Times\nthawngpang dang relchap : NUG He Biaruah Dingin Timhcia Kan Si Tiah Malaysia Ramleng Vuanci Nih A Chim\nMyanmar buainak kongah ASEAN hruaitu hna hnatlaknak 5 kha ralhrangbu nih zulhnak a um lo ahcun Malaysia nih NUG he biaruahnak ngeih dingin timhcia kan si ko tiah Oct 6, tuni ah Malaysia ramleng vuanci nih a chim.\nThawng dang: Yesagyu ah ralhrangbu rianpek mi khuabawi minung 36 cu phungning in rian an chuak, khuabawi tam deuh cu an tlizaam. Magway ramthen, Yesagyu peng chung sanguktu le khuabawi riantuan mi 89 chungah khuabawi 36 nih phungning in rian chuahnak an tuah. Rian chuah lo in a ummi a dang khuabawi hna cu rian an ngeihnak khua ah um ngam lo in hmundang ah an tlik zaam caah khua uknak le cawlcangh nak ah hma a kal kho ti lo tiah khuachung thawngzamh nak hna nih an langhter.\nYesagyu khuachung ah sang 8 a um, peng chungah khua 89 an um. Cu chungah phungning in khuabawi rian ngolnak a tuahmi hna cu minung 36 an si tiah theih a si.\nYesagyu khuachung sangngan 8 in sangbawi dihlak nih rian chuahnak ca an chiah cang tiah Khit Thit Media nih a tial.\nCu ralhrang motor cu bomb lung 14 puahhnawh in doh an si, ralhrang phu motor 5 le Tank pakhat a rawk, ralhrang a thi mi 40 leng an si, hliamhma tuar mi hi minung 30 hrawng an si tiah an cathanh ah an langhter chih.\nCu kahdohnak kong he pehtlai in Gangaw lei ah kalmi ralhrang bawmtu motor hna cu mipi vengtu phu hna nih an doh hna caah Pale PDF in minung pakhat a nunnak a liam tiah theih a si.\nOctober 4 ah Monyua in a thawhmi ralhrang motor cu Pale peng Kyaityin khua nitlak lei ah meter 2000 hlatnak hmun in bombpuahhnawh an ton caah motor pakhat cu hliam in thlalang an kuai nain ralhrang lei hliam tuar an um lo tiah ralhrang phu nih cathanh an chuah.\nYaw hmunhma chungah ralhrang hna nih minung thazaang chap nak le kahdohnak a tam caah Gangaw-Kalay, Gangaw-Thilin motor lampi ah khualtlawn lo ding in Yaw mipi vengtu nih ralrinnak cathanh an chuah. Credit : The Chin Post


Asho CDF le PRA-Magwe Ralkap Tampi An Kah That Hna - News and Media\nAsho CDF le PRA-Magwe i bawm in ralhrang an kah ralhrang minung 20 an thi, ralhrang lutlai amah tein aa that Magwe Ramthen chung ah April 8 in April 14 kar zarhkhat chung ah kahdohnak voi thum a chuak i ralhrang lei lutlai pakhat telh in minung 20 leeng Asho Chin Defense Force le PRA-Magwe nih an thah hna tiah theih a si.\nHi kahdohnak hi Magwe ramthen Ngaphe Peng le Saduktaya thlanglei ah PRA-Magwe le Asho CDF i bawm in an kah hna hi a si. Hi kahdohnak ah ralhrang minung 20 leeng an thi i minung 30 leeng zong fak piin hliam an tuar lawng si loin meithal le hriamnam zeimawzat zong kan laak khawh tiah PRA-Magwe nih cathanh an chuah.\nCathanh an chuahmi chung ah, “A chunglei thawngpang kan theih ning ahcun ralhrang lutlai pahnih zong fak in hliam an tuar. Kanmah lei zong minung 3 hliam an tuar ve. I kahdohnak chung ahhin ralhrang lei nih hriamnam ngan an hman lawng si loin vanlawng an hman. Kan umnak sakhan laak ding an i tim ko nain ram kan theih deuh ca ah an laak khawh lo hi a si,” tiah an tialchap Crd – THP


USA rampi hi:Taluk nih a thuat taktak lai’Phan a um ko cang’India a tanh caah. – Onlinenungak\nUSA rampi hi:Taluk nih a thuat taktak lai’Phan a um ko cang’India a tanh caah.\nTulio US cawlcangh ning cu, tihnung a nung pah ngai ngai. China nih voikhat a kah sualah cun, China caah khuaingal kua ilamh sual bantuk si a fawi te. Zeicatiah, US nih a chim cangmi cu, China he ral tho dingin ready ka si tiah a chimnak in zarhkhat leng asi cang. Atu hi South China Sea in kir zar a rel rih lo.\nNizan ah aneihmi raltuknak tilawng thabik pakhat USS Nimitz aircraft carrier cu Indian Ocean lei panh in a kal I, Indian Ocean aphan cang I India ralkap he exercise an tuah ti lai. Hi hi aruang cu China le India karlak buainak a um lio a si caah US cu India lei kapin a dir timi langhternak caah a si. India cu China he nan buainak kongah nangmah lei ka dir ko tiah a rak ti cangmi a si.\nTulio US cawlcangh nih China mit a kem ngai ngai cang. China nih atimi cu, US nih hi ralthawhnak khua lawng a khan cang. Kanmah China nih cun US he ral I doh hi kan duhmi a si lo, rem tein um I, hmunkhat te ah sipuazi tuahti I, vawleicung ah a thawngbikmi ram si thluahmah hi kan duh. Nain US nih cun ral thawhnak khua lawng lawng a khan tiah foreign minster nih a chim.\nSouth China rili ah US aa chawk lenmi khi ruahlo piin China nih aphomh suallai phan a um pah cang. US nih South China sea ah hmunhma lakin aa chawkmi khi Philippines, Malaysia, Vietnam, Brunei le Taiwan cu an ilawm ngai ngai. Zeicatiah mah rili khi aa cuh pengmi an si nain, China nih a tinter kho hna lo.\nLaknak:Daily Chinstar news


Wai Luh Kyaw cu voi 3 tiang ka phiat bal nain kan tthit lai tiin bia a ka kamh - Thin Thin | THE CHIN EXPRESS\nWai Luh Kyaw cu voi 3 tiang ka phiat bal nain kan tthit lai tiin bia a ka kamh – Thin Thin\nMinta Wai Luh Kyaw cu a nungak tthing model Thin Thin nih an i duh chungah voi 3 tiang a phiat i thla 3 hnu ah Wai Luh Kyaw nih kan tthit lai tiin bia a kamh.\n“Kan i duh lio ah Wai Luh Kyaw cu voi 3 tiang ka phiat. Ka piatnak cu a lungput duhsah tein ka hun theih i ka ttih tuk ruangah a si. Voi 3 tiang phiat kaa zuam nain ka hmai a phak fatin minta kan ti cu a ttap. Amah lawngte nih a ka nawl peng.\n“Biaceih zung zongah mah kong cu ka telh chih. Thla 3 hnu ah kan tthit lai tiin bia a ka kamh caah kan i duh tthan.\n“Nu pakhat cu ttuanvo lakkhawh ttung lo ahcun ruahchannak le biakamnak pek ding si lo. Biakam ka timi cu tangka kong biakam kha ka chim duhmi silo.\n“Thla 3 hnu ah kan tthit lai ka hngak deuh rih ko a ka ti. Kan i duhnak thla 6, 7 a hung phak tikah a hawikawm, pawngkam le amah cu ka cung ah tampi an i thleng. A nulepa le amah nih an ka nek tuk.\n“A donghnak bik a nulepa nih an ka nehsawh tiangah dai tein ka um. Amah Wai Luh Kyaw hi biapibik si ko. Fak tuk in a ka ti caah atu dirhmun kan phaknak hi a si” tiah Thin Thin nih a chim.\nTuni biaceihzung an kal lio ah Wai Luh Kyaw te lei nih tangka konghe aa pehtlaimi bia an chim.\nMah kongah Thin Thin nih, “Pa pakhat nih nu pakhat a duh cang hnu ahcun a nungak cu sunhlawih can ah surprise tuah a um. Mah pawl cu chim hau zong silo.\nTangka kongah nungak tlangval aa duhmi kar ahcun zeihmanh chim awk um lo. Tangka a herh ahcun a ka chimh ve ko. Khat le khat kan herhmi kan i bawmhmi a si. Kei ka duhmi cu tangka si loin pa pakhat nih ttuanvo lak kha a si” tiah a chimchap.


Zawtfahnak A Ngeimi Hna Caah Thazaang Laknak: “Nihin Cu A Nuam Tuk Hringhran Lai” - Ramleng Chinmi\nHomeNgandamnakZawtfahnak A Ngeimi Hna Caah Thazaang Laknak: “Nihin Cu A Nuam Tuk Hringhran Lai”\nZawtfahnak A Ngeimi Hna Caah Thazaang Laknak: “Nihin Cu A Nuam Tuk Hringhran Lai”\nDecember 6, 2018 Dar Din Ngandamnak 0\nVoikhat cu America ram Manhattan khuapi ah putar pakhat kum 75 cu lam a tan (phiat) lioah Taxi nih tlu lakin a suk sual i chawnh manh loin a thaw a cat colh. Chekhlai dingin a paw an khuai tikah cun, Doctorpa a khuaruah a har hringhran.\nPutarpa fanu sinah cun, “Na pa nih hin a pawchungah zawtnak a phunphun a rak ngei i, hi ruangah hin a liamciami kum 20 hrawngah khan rak thih cang ding a si nain, nang nih cun nihin ni tiang a ngandamnak a ṭhami ngai le a ṭhawng ngaimi a sinak kong na chim fawn. Zeidah a ruang a si ne hnga?” a ti. Putarpa fanu nih cun, “Ka hngal hrim lo. Amahbelte cu zingfatinte hin, ‘Nihin cu a nuam tuk hringhran lai,’ a ti lengmang tawn” tiah a leh.\nDoctor nih, “Cucu a si hrimhrim lai, a pumchungah zawtnak phunphun a ngeih ko bu zongah nuam tein a damtertu cu!” a ti. Putarpa nih cun nifatin in a chiatnak leikap in thil a ruat bal lomi, a ceunaklei le a nuamhnak lawng tein saduhthahnak a ngei tawnmi a sinak cu nunsaunak ah a rak hman diam.\nPatling pakhat cu a ngandamnak a ṭha ngai in ai ruat tawnmi a si i nikhat cu ruahlopi in blood sugar (glucose) a ngeih le ngeih lo a vai chekter. Glucose cu a rak ngei taktak i, a sang ngaingai cang, random-in 370 bak a rak si diam!\nA lungrawk tuk i, lungrethei ngai in a um. Taxi in a lawi i, an inn panhnak step zongah cun hruai chom lawngin a kai kho. Cu hnu thok cun ngandamlo ngai khin ai hngalh cang. Cu tikah, ai nuam kho ti lo. Zeizong vialte hi zeihmanhlo ah a ruah cang hna. Hmailei ruahchannak hrimhrim a ngei kho ti lo. A hnuah cun zawtnak dang, pawpi fahnak nih a hun tlunh hnawh chap cang. Cu tikah ngaihchia ngai in a um zungzal i, a rauh hlanah a nunnak a dih thai.\nMiṭhenkhat cu a zaw bantukin an i ruah caah an zaw thai i, zawtnak dangdang zong nih an tlunhnawh a fawi khun hna. Asinain, miṭhenkhat hna nih cun zawtnak an ngeihmi zong an i salter (kuahpi) duh lo. An lungthin chungah cun an zawtnak nakin an damnak a simi Jesuh Khrih tu kha ngan deuh in an chiah i, a ceunak leikap tu in khua an ruat tawn. An caan tonmi poah pahchih dingin le nuam tein hman an i tim hramhram tawn. An i nuamhnak ding thil lawng an ruat i, cucu hlawhtlinter khawh zong an i zuam fawn. Cucaah zawtnak an ngeih ko bu cun caan saupi tiang an dam tawn hna.\nMiṭhenkhat lebang hna cu a dam hmanh an i dampi thai hna. A cunglei kan chimmi putarpa zong nih khin, “Nihin cu a nuam tuk hrinhran lai,” tiah nifatin in a chim tawnmi bia nih nifatin a nun a nuamhter i, cu nih cun zawtnak phunphun ngei ko hmanhsehlaw kum tampi a damter phah.\nNifatin in minung sang (ting) tampi an thi lengmang tawn. Asinain, nang le kei tu cu nihin ni tiang nifatin minung sang tampi a thimi hna lakah kan i tel ve lo. Kan thih ve lomi hi Pathian vel thawngin a si. “Bawipa dawtnak a fekmi cu a dong hrimhrim lai lo, a zaangfahnak zong a cat lai lo; Zing fate in an thar lengmang, zumhtlak a sinak cu a lianngan hringhran. Ka ngeihmi dihlak cu Bawipa hi a si ko, ka ti; cucaah amah cu lungsau in ka ngan ko lai” (Tahnak hla 3:22-24).\nCu ruangah cun hngngam tein nifatin kan nunnak hi nuamte le thadam tein hmang lengmang ko hna usih.\nCareltu vialte, Bawipa nih damnak in pe ko hna seh.


NLD nih Phunghram remh a har ko lai, Lairam nih Sipuazi Pawlisi a herh - THE CHINLAND POST\nNLD nih Phunghram remh a har ko lai, Lairam nih Sipuazi Pawlisi a herh\nBy Salai SH Lian| 2020 February 29 — Ramkomh Kawlram in catial minthang Thant Myint-U nih 2019 December 24-25 Hakha a rat lio, “NLD anmah lawng nih cun 2008 phunghram thlenremh an i harh ko lai, a tlawm bik rampi thimnak voihnih (tuhnu kum 10) lo ahcun a fawi lai lo. Cu lio ah, Chin ramkulh nanmah tein sipuazi pawlisi (economic policy) faifai tein nan ngeih a hau” tiah a chim.\nThant Myint-U le a thaisungnu Sofia Busch cu Chin ramkulh kan phan bal lo tiah 2019 December ah an ngeihmi Christmas Holiday ah Falam le Hakha khualipi an hung phan. Cu Hakha an rak phanh mi caantha lak in, Centre for Development and Ethnic Studies (CDES) nih Hakha ah mipi cheukhat [tlawmte] he December 24, zaanlei sml. 3:39 tonnak an tuah piak.\nThant Myint-U, an nu Sofia Busch le CDES biaruahnak ah a rami cheukhat\nA biapi bik in Thant Myint-U nih a chimmi cu a cauk thar chuakmi ‘The Hidden History of Burma: Race, Capitalism, and the Crisis of Democracy in the 21st Century’ kong a si. Asinain, a biachim ngaih ding ah a phanmi nih an hal ning in Chin miphun kong zong tampi a chim. A chimmi chung ah atu lio uknak kong pakhat cu Aung San Suu Kyi hruaimi NLD nih anmah lawng in 2008 phunghram an thlen khawh lai lona kong fak ngai in a chim.\nRamkomh Kawlram kong a langhter mi cu 1989/1990 tluk hrawng ahhin Socialism phung cu a hung dih, Communits ruahnak zumnak phung cu Kawlram zong ah a hung dong ve, a rawk ve. Cucun, Ramkomh Kawlram ah innka hun sipuazi phung (open economy & capitalism) hman hram a hun thawk. Hihi a biachimnak ah ‘strange capitalism’ tiah a hman, a bia ngaimi nih a ruang zong an hal.\nA biapi in a chimi pakhat cu Tuluk he pehtliahnak caah ramri a hun (open border with China).\nCu thawk cun, nihin ni tiang Tuluk ah kan i hngat timi hi a chimmi chung in tampi a lang. Democracy uknak phung a duh i, a dirpi ko mi Suu Kyi hruaimi NLD zong nih Tuluk cu an tlawn pengmi hmuh khawh a si.\nA biachim cu a hun mer i, Chin ramkulh a voikhat a phanh a sinak kong biatak thlak in a chim. Chimram cu a ruahnak nak in a rak thangcho deuh lo, zeipoah Ramkomh Kawlram hmunhma he a dang deuh in a hmuhnak kong a chim. Hi sifahnak, fimcawn niamnak vialte hi cozah nih hramhram in a ngeihmi policy ruang ah a si tiah catialtu nih ka hal tik ah, “A si, Chin miphun nih nan khelmi Federal hi ka lung a tling ko. Asinain, Ramkomh Kawlram ah kan baumi cu Federal kan si hlan zong ah, a cozah nih Thleidanlonak Phung (anti-discrimination) hi ngei u sihlaw a tampi cu a remh hnga. Fimcawnnak kong ah, Sifahnak kong ah cozah riantuannak kong ah tampi a thleng ko hnga, thleidannak a um lo ahcun,” tiah Thant Myint-U nih cun a chim.\nA ruang cu, “2008 Phunghram remh hi cu a fawi lai lo, a tlawm bik kum 10 tal a rau rih lai” tiah a chimchap.\nChin miphun caah a biapi bik tiah a ruahmi cu Sipuazi Phung (Economic Policy) felfai tein ngaih ding hi voitampi a nolhmi a si. Chin ramkulh cu thanchonak tampi a duh rihmi a si kha a biachimnak ah a langhter ngaingai. Cun, tlangcung miphun khua dang tck. Kachin bang silo in, felfai tein timhlamhnak caan tha kan ngeih zia a chim. Tha tein Thanchonak hi nan rak tawlrello a si ahcun, nan khua ram, nan fingtlang a dawh tuk mi vialte a rawk dih lai. Thanchonak nih a chuahpi mi neknawi nih a kalpi dih lai, cucaah Economic Policy felfai hi nan ser i, nan ngeih zokzok a hau.\nCatialtu Salai SH Lian le Thant Myint-U te nupa [U Thant tiah Hakha min pek mi Lam ah]\nFelfai tein phungphai tang ah zohkhenh lomi thanchonak nih a chuahpi mi hi a tha dih hrimhrim lo. Tahchunnak ah, Mawtaw Lam ser i, Mawtaw ngan pipi duh poah in i chawhleh le tlunkal khawh hi tha tuk ko hnga. Asinain, Lam timi cu thil tha he, tha lo [neutral] a chuahpi kho mi a si. Tahchunnak ah, Mirang (British) nih Kawlram an rak kan uk lio ahkhan, Mawtaw Lam tha pipi, Tlanglawng Lam thatha an ser liangluang. Nain, an nih an rak ser duhnak a ruang cu, anmah miaknak le hlawknak caah a si. A fawinak in cun, Kawlram in thil chuak a simi Tlorthing, Suingun, Lungvar, tbk. a phunphun kha fawite an phorh khawhnak hnga caah a si. Cucaah, Lam ser in thanchonak tuah thluahmah zong hi fakpi in nan ruah hau a ti. Atu kanmah Chin miphun kan sinak he zong ruah than ding ah a tlak ngai ka ti.\nPanglong (Pinlun) Conference le Ramkomh Kawlram a hung chuah a hmuhning a chimmi chung ah, felfai tein atu siseh, 1947 Panglong hnatlaknak chung i ummi upadi (legal) sining zohfel a hau. Hi Panglong min rak thut lio ah, Tlangcung miphun hna dirhmun le Kawl dirhmun kha felfai theihhngalh a hau i, zeidah Pangong Thlarau (Panglong Spirit) a si timi hi philh lo ding a biapi a ti. Tuanbia thiam a si bantuk in, a chimmi pakhat cu Vawlei Ralpi II lio ahhin, British, mirang ram hi tam tuk a rak rawk cang, a rak zatlak tuk cang caah Kawlram pen hi an lung ah a um tilomi a si. A rannak in, Kawlram kha chuak tak an rak duh ziar cang. A ruang cu, Vawlei Ralpi II nak lio ahhin, anmah Europe ram le hmun dang an i tuknak a si mi ah, a rawk bikmi Ral nih a sawksam bikmi cu Kawlram hi a rak si. Cucaah, Kawlram uk le pen than ding a si ahcun, a thar in Sehzung, Tlanglawng Lam, Tilawng dinhnak tbk. a thar in ser than ding zong a rak si fawn. Cucaah, amah cozah dirhmun fekfuan lo he Kawlram lei rak pen ding hi a fawi lo. Cuticun, Kawlram le Tlangcung mi hna zalennak a chuakmi a si ko.\nA donghnak ah, a ralaimi thimnnak 2020 kong ah zeitindah na hmuh tiah biahalnak an tuahmi cu, “Ramkomh Kawlram nih hin kum khat ah hmanmi Budget hi $ 15 Billion (USD $ 15,000,000,000) tluk a si. Kawl tangka in cun MMK 21,462,540,000,000.00 a si. Cucu, zeitindah an tawlrel lai, zeitindah an hman lai, zeitindah an thenphawt lai timi tha tein a chim kho mi le an chimmi cung ah Policy felfai te a ngeimi hi thim ding an si i, anmah nih rampi le cozah hi an hruai awk a si ko. Cu bantuk in, Chin ramkulh zong ah, nan budget cu felfai tein ka zoh ta manh lo, ka check manh lo. Nain, a biapi mi Chin ramkulh budget nan ngeihmi hi zeitindah ka tawlrel lai, zeitindah ka hman lai, zeitindah ka thenphawt lai timi kong ah a felfaimi phungphai (policy) a ngeimi hna kha nan thim hna awk a si ko tiah a chim.\nTheihternak: Catialtu Salai SH Lian nih amah hmuhning le Thant Myint-U le an nu Hakha an caam chung ah biaruahnak, CDES ah siseh, hmun dang ah siseh a chimmi chung in a tawinak in tialmi a si.\nPrevious Salai Van Biak Thang nih ‘Chin Miphun Ni (Rezua) Ah Biachimmi’\nNext ချင်းပြည်နယ်မှချင်းရခိုင်ဆက်ဆံရေးသမိုင်း(ဂ) ခ်င္းျပည္နယ္မွခ်င္းရခိုင္ဆက္ဆံေရးသမိုင္း(ဂ)\nKhua Upa nih Ralkap cu nan dor tak ko hna lai maw, an phung cu kan zulh tak ko lai maw?\nMizapi cawlcanghnak ah a chuak theo mi buaibainak: Zeitindah kan tei lai?\nASEAN ram hruaitu tonnak ah Min Aung Hlaing kai lo ding in bia an chah\nNCA minthut kum 6 tlin camtuak ah hriamtlai he pehtlaimi thongtla 114 an thlah; CNF an i tel lo


PDF Official Nih A Chimmi Hi A Dikmi A Si - News and Media\nMon State Ye Township ah ralhrang nih mipa pakhat an kah that tiah thei a si. Hi Mon State Ye Township ah mipa an kah thahmi hi YPDF he petlaihnak zeihmanh a ngeilo mi a si tiah Ye Township People’s Defense Force (YPDF) official pakhat nih a chim. Hi kah that a tong mipa hi um sawhmi khuami pakhat a si. PDF kan dirmi cu mipi kilvennak caah a si caah ralhrang pawl hi ka doh hna lai tiah officialnih a chim.\nThe YPDF Ye Township Defense Task Force (YSTF) i Ye River Crossing Bridge (Chaung Taung) ah bomb a puak tiah a chim. The YPDF nih nga tlaihtu pakhat an that tiah a zum. Hi an kah thah mipa hi tutiang hodah si ti an thei fiang kho rih lo. An hlatthlai lio a si. Rel chap – Myanmar ram tualchung kahdohnak ruang le COVID-19 zawtnak ruang I sianginn kai kho loin le fimnak cawng kho loin a ummi.\nFalam Peng chung le Kalay-Kabaw chehvel i a ummi Chin mino hna cu ramdang phan mino hna nih ca chimh ding le cawnpiak ding in timhlamhnak an ngei cuahmah tiah theih a si. Atu ca chimh ding timhlamhnak an ngeih mi hi kum 15-18 kar lawng an cohlan hna i, mirang ca chimh an si lai tiah Hope for Tomorrow nih Official Facebook cahmai in mizapi sin ah theihternak a tuah.\nHi kong he pehtlai in Falam Peng chung rianngei Saya Obed nih, Kum hnih fai COVID-19 zawtnak ruang ah sianginn kai kho lo le fimnak cawng kho loin kan mino hna an um mi ka ruah ah zaan hmanh i hngilh khawh lo tiang in ka um caan a tam pi. Cu a si ca ah Hope E-Learning program hi kan thoknak a si. Atu tan hi cu Falam, Kalay-Kawbe chehvel chung in.\nKum 15-18 kar hi chimh ding in kan timhlamh. Hakha hi cu a liamcia July thla chung ahkhan AEM timi min in an chimh hna. Atu hi Falam le Kalay Peng chung kan hun thok than lai. Falam le Kalay-Kabaw kan hun dih in Chin Ramkulh Pengdang chung zong thok khawh than ding in thazaang kan pek hna lai, kan bawmh hna lai, tiah a chim.\nNgai a chia tuk hringhran e! Thantlang I Mithi Cu Vuitu Ding An Um Lo


Kawlram Tangka Ting 15 in Ting 20 Karlak Nan Hlawh Lai Tiah Atu Company Chungin Rian Chua Mi Hna – Chintanbo\nMyawaddy ah aum mi Tuluk company pakhat ah rian alut mi pakhat nih amah i asining le ahmuh ton cu mi midang nih ton aduh ve lo caah atu bantuk in alanghter. Rian alut ka ah hinEng 4 Skill le computer na thiam ah cun Thai tangka Bat 27000 an kan ti caah hi rian ah hin tangka mit thih in kan lut.\nRian I kan lut kaa ah hin Quarantine ni 12 an kan chiat i Quarantine kan lut kaa ah agreement (hnatlak nak ca) an kan ti i misen nan thut aherh an kan ti i min an kan thut ter asi nain cu catlak ah cun zeidah an tial timi kan theih lo zeihmanh theih lo in mi cun kan thut. Quarantine in kan chuah hnu ah zawtnak kan ngeih le ngeih lo an kan check hnu ah angei lo mi lawng rian lut ter ding an kan ti.\nRian an kan thawk ter kaa ah cun online game asi lai an kan ti nain, atak tak ah cun asi lo, Whatapp in mihlen ti arak si. Rian kan luh le cangka in IG acct an kan onter i kan on dih hnu ah nungak note hmnathlak an kankawl ter. Cun kan theih lo mi hmanthlak an kan hman ter i midang an kan hlen ter hna. Acct kan on hnu ni 3 ah mihlen ding minung kan kawlhna.\nCu hnu ah nikhat chung ah minung 5 an kan kawlter, minung pa 5 kan hmuh khawh lo asi ahcun OT an kan tuan ter than nan hmuh hna hlan lo nan kawl lai an kan ti. cun minung kan hmuh hna asi ah cun tangka hmuh khawh dingin hlenkhawh an kan ti than. Nan hlen khawh hna lo asi ah cun an hlawh chung in kan I cut hna lai tiah an kan ti.\nCun riantuan can hi zan 11 in zinglei chun 11 tiang asi sml 2 chung dinh can an kan pek, rian ah hin November ah khan ka lut i ka tuan in Ni 26 hnu ah zei hmanh chim loin rian in an ka chuah. Ruang ngei loin Rian in an ka chuah lawng si loin, Thai tangka 10000 na liam lai an ka ti, cu an ka halmi tangka ka pek hna lo asi ah cun aleng ah chuah nak nawl kan pe lai lo i inn chung ah kan in erh khumh lai tiah an ka ti.\nRian in chuah mi hi keimah lawng karak si lo. Keimah telh in nu he pa he minung 18 hi rian chuah kan rak si an mah zong cu keimah bantukin an rak ti ve hna. Cu tikah theih hngal mi nu pakhat cu athli tein phone ka chonh i, a mah nih cu hriamtlai phu khat i an hruaitu pakhat sinah an kan chimh piak hna I an mah nih cun an kan bawmh chanh i an kan chuah khawh. Cu caah ka bawmtu kahawi nu le akan chanhchuah tu hriamtlai phu hna nan cunah kaa lawm tuk tiah ati. Atu bantuk in kan luat hi cu Taluk Hell ram chung in kan chuak tiah kan I ruah ve tiah langhter chih. Source Hsipaw Update News


Vanlawng A Tlau - News and Media\nVanlawng A Tlau\nMay 30, 2022 admin GLOBAL NEWS 0\nNepal ram ah private Vanlawng pakhat cu, May 29 ah minung 22 a phorh hna i a tlau beh, tiah Vanlawng lei tawlreltu le Nepal cozah nawlngeitu hna nih an chim. Cu Vanlawng cu Nelpal khualipi Khatmandu in nitlak chaklei Km 200 hrawng a hlatmi Pokhara khua in nitlak chaklei Km 80 hrawng Jomsom ah a zuang. Vanlawng cu Canada ram nih chuahmi Twim Otter a si i, Tara Air nih a ngeihmi a si.\nVanlawng aa citmi chung in India rammi 4 le ramdang mi 2 an i tel, tiah Vanlawng lei tawlreltu pakhat nih a chim. Vawleicung tlang sang bik umnak Nepal ram ah Vanlawng tual kaupi a um i khua caan aa thlen caah le tlang par ah a ummi a si caah cangsual a um pah lengmang, tiah theih a si. Credit – TCP\nA Biapi Tuk Hringhran, Chin Miphun Vialte Sinah Hi Thawngpang Hi Theihter Dih Ding Asi\nChin Ram Khuapi Chung SAC Sianginn Onmi


Hakha Peng Le Thantlang Pengah Ram Buainak A Hrampi Cu – The Chinlung Post\nHAKHA PENG LE THANTLANG PENG AH PUPA RAM BUAINAK HRAMPI,Hakha- Thantlang peng nih Chin National Day (1948) thok hnu in Pupa ram kan ngei tilo timi cu kan i fiang dih cang.Kum 2010 hnu ah USDP party nih kan Kawl ram a van hruai le cangka in, Hakha khuasa Pu Dawt Cung le a nupi Pi Toemah hna cu Kawl ram chung vawlei man a santuk ruangah Hakha i an vawlei thing cu kan mah pupa ram tiin Vuancichoh Pu Hung Ngai chan khan buai hram an rak thok.\n(Hi kong cu The Hakha Post zong ah an rak langhter cang). Sihmanhsehlaw Pu Hung Ngai nih upadi ning tein a zohfel hnu ah Pu Dawt Cung le a chungkhat pawl cu an dai than.CucaahUSDP chan ahcun Hakha peng le Thantlang peng ah pupa ram kong ah buaibainak a rak um lo.An daihter khawh.\n2015 kum in NLD cozah a hung kai tik ah Vice President a simi Pu H.Van Thio cu a chungkhat hna nih bawmhnak an hal i (tainyin se wa ) quater sak ding ah foundation an chiah ciami kha an mak ter hna.\nCu an mak termi hna hmun cu sayamah Far Ki te nih kan pupa ram a si an ti. Pi Far Ki te chung cu H.Van Thio a rak zohkhenhtu an si. Hi kong ah hin Hakha khua nu khua pa Pu Siang Mang zong nih Chin state acozah zong hi thil nan tuah ahcun buainak a chuak lai tiah fakpiin a rak ti lengmang hna. A sinain Vice President mithmai an zoh ruangah an holh ngam lo. A taktak tiahcun Hakha kek nih Hakha khuapi thanchonak ding ah an pupa ram hi an sian tuk ko nain hi bantuk in V P nih upadi ning lo in le mah chungkhat sahlawh rualchan(arrsa eikhat) ca lawng ruat in a thil ti khawhnak a hman ruangah hi pupa ram buainak hi a mah nih Hakha le Thantlang peng ah a chuah ter kan tiah cun kan palh lai lo dah.\nPathian pekmi hruaitu tiah kan ruah mi V P H.Van Thio cu Hakha le Thantlang peng caah cun 1948 i a dih cangmi Ram Uk Bawi pennak le pupa ram kong ah a thar in buainak a chuah tertu kan ti ahcun kan palh fawn lai lo.Hi kong cu Hakha mi hna nih fiangtuk in an ka chimh caah zei bantuk paoh ka ngamh ko.2010 in 2020 tiang hi USDP nih kan hruai kho hna sehlaw, hi bantuk buainak hi a um hrimhrim lai lo tiah ka chim ngam. Tu kum 2020 thimnak zong ahhin Kawl rawn ahcun\nUSDP nih teinak hmu sehlaw, Chin ram ahcun CNLD hmu ve hna sehlaw a hlan 2010 in 2015 lio bantuk in Chin ram hi kan hruai hna she ti hi ka saduhthah a si.\nTutan thimnak ah me ka pek dingmi hna cu:- Dr. Hmuh Thang ( miding le mifel asi.)Dr. Van Hmun Lian (Mi raltha si i a hmanmi cung ah pet ko in a chim ngam. A ding fel)Pu Zo Peng ( chiatni thatni ah bochan awk a tlak)Saya Rung Kaw @ Hmun Rung Lian(Mitha a si Cinthlaknak lei le NGO/INGO ah theihhngalhnak tampi a ngei si)Kei ka thlacamnak cu USDP nih teinak hmu hnasehlaw ka awituk lai.\nVideo, Fiang Taktak In The Hakha Post Nih Bia Leh Nak An Vun Tuah


Chinland Post Editor Zaka Ah An Rak Tlaihmi Tuzan Zanlei Ah An Thlah Than – Hakha Cherry\nChinland Post Editor Zaka Ah An Rak Tlaihmi Tuzan Zanlei Ah An Thlah Than.The Chinland Post i Chief Editor Salai Bawi Uk Thang tlaih dingin rallokap nih April 29 ah an inn ah an kal hnawh i,a rak um lo caah amah zaka ah Salai Robert tu an tlai i an kalpi micu tu zanlei ah an thlah than tiah theih a si.\nSalai Robert cu tuni zanlei suimilam 4:30 PM ah an thlah than,kutthlak zei hmanh a tuar lo nain Salai Bawi Uk Thang konglam an hal tiah thawngtheih a si April 30.2021 Zalen Chin post\nUS um Laimi cheukhat hi khuachia bantuk, Kawl ralkap le palik bantuk nan um/si. Mittha lo taktak nan si. Ka cung i tthat lonak nan tuahmi vialte hi kan phuang dih te hna lai. Ka chim dih te lai. Ka ttial dih te lai. Kum 4 a si cang nan dai tein ka um. Nanmah ruangah harnak tamtuk ka tong. Atu cu ngaihthiam kan tim ti hna lo. Mirang pawl sinah nan sining hi ka phuang dih lai. A herh ahcun US cozah sinah. US ah zeitin dah nan phak ning a si ti hna hi philh hlah u. Nanmah bantuk in tthat lonak tuah hi ka thiamtuk ve ko ka duh ahcun. Nan cungah tthat lonak ka tuahmi zong a um lo nan ka cungah harnak le tthat lonak a phun2 nan tuah peng rih ko.\nZeitin dah biakinn chung hna ah nan va i pumh ngam ve ka ti. Ka tuar ning bantuk tein nan tuar ve te lai. Ka sianginn kainak ah fangkhat zong nan ka bawm fawn lo. Sianginn ka kai lio i ka har tuk lio caan zongah aho chawnh hmanh ka tong bel lo. Zeidah na lawh na sianginn kai cu na har tuk maw ti zong ka tong bel lo. Sianginn ka kai lio zongah siseh ka dih hnu zongah siseh harnak le tthat lonak a phun2 ka cungah nan tuah. Mizei nan si kan theih dih ko hna. Nan tuar ve te lai.Credit– Van Tum


CNF/A Soiselnak Bia Hi Thuk Deuh In Ruat Usih! – Chin World News Evening\nCNF KAN SOISELNAK BIA HNA HI THUK DEUH IN RUAT USIH! CNF kan soiselnak bia tampi chungin pahnih thum ka vun char lai! 1. An ral a chia tuk.. Tha tein ruat ve law “an ral a chia tuk” timi bia hi a dik hnga maw? An ral a chiat lo ruangah kum tampi thingtang le ramlak ah hriamnam tlaih in an vak! Mi ralchia nih mah bantukin an tuah bal lo!\nCun anmah zawn an i ruah caah maw miralchia bantukin an um, mipi zawn an ruah caah dah? Hi biahalnak hi tha tein ruat! Mipi kan in ven hna tiin hriamnam he chuak hna seh, ram-ui pawl khi kap hna sehlaw anmah nakin a tuar deuh ding cu mipi kan si! Cucu CNF hruaitu hna nih fiang tuk in an hmuh! Cucaah an ral a tha tuk nain miralchia bantuk in an um rih! Asinain an meithal an puah caan cu a phan te ko lai. Cu tikah atu hi CNF miralchia a titu vialte cang-ai bang kua chungah lo diam kan luh lo ding a biapi! 2. Zeihmanh an si lo.\nZeihmanh a si lomi nih zeihmanh an tuah kho bal lo! Asinain CNF nih cun Chin miphun caah thiltha an tuahmi a tampi. Ramthumnak lanh khawhnak kutka an on mi le Chin National Day an umter khawh mi hi tlangcung hriamtlaibu dang hna hruaitu nakin thil an ti khawh deuhnak a si! Rakhine nih Shan nih Kachin nih Mon nih Karen nih National Day ngeih an duh tuk teh! Mizo zong nih an duh tuk si! Asinain atu tiangah an ngei kho lo!\nKannih Chin cu CNF hruaitu hna thawngin kan ngei kho! Zeihmanh an si lo a titu hna nih an tuahmi hi kan tuah kho hnga maw? Ruah cikcek a hau. 3. Midang an tluk lo. Chawva le hriamnam minung tlawmtam lei ah hriamtlaibu dang an tluk lo kho men ko! Asinain zeiruangah ti kan zoh a hau!\nShan- Karen- Kachin le AA hriamtlaibu hna nih tangka an laknak bik cu bing le an ram chung lungvar mansung hna a si!\nCu pawl cu kan Chinram ah a chuak ve lo, a um ve lo! Cun an mipi nih chawva in siseh a minung in siseh an dirkamh tuk hna! Cucu an thawnnak a si ko! Chin mi dihlak rian a tuanmi paoh, business a ngeimi vialte nih CNF ah thawh dih tuah usih ca. CNF hi a thawng tuk ko lai! Mipi nih za ah za kan dirkamh ko hna buin zeihmanh huaha an si lo ahcun mawhchiat ding a si ko! Mipi nih kan dirkamh lo tuk hna bu hmanh in hitluk an cawlcangh khawh mi hi kan pale uar an um tuk ka ti!\nAtu hi a aukhuangmi nih CNF hi hruai usihlaw kum 5 kan kal kho hnga maw? Mi tlawmte dirkamhnak in kum 30 leng CNF an kalpi khawhmi le rian an tuan khawhmi cu thangthat an phu tuk! Cucaah cun CNF hi soisel, mawhchiat le thangchiat loin kanmah le ti khawhtawk tuin tha pe cio usih, dirkamh cio usih! Long live CNF…God bless CNF. Cattialtu: Van Bawi Lian


February 29th Post: Pathian khuakhan – welcome!\nFebruary 29th Post: Pathian khuakhan\nTuchun, February 29, bantuk hi kum 2000 (Y2k) hnu in a voi 4nak kan ngeih a si. 2004, 2008 le 2012 ah le atu kum 2016 hna ah an si. Caan kal hi a rang chin tluahmahmi a lo. 2004 lio cu Hakha Chin Super ah taang 10 ka kai lio a si i 2008 ahcun Lillestrøm ah high school ka kai len lio a si. 2012 lio kha University kai kaa thawk ka hrawng a si i Kristiansand um kaa rak i nuamh tuk lio a si. Atu hi Aurskog deuh ah ka um i sianginn kai tu cu ka dih hlei rih lo. A ra laimi leap year (2020) ah hin khoika ka um lai i zeidah ka tuah lai ti fiang in ka chim kho lo. Rian interview cu siseh law ka sung bak lai.\n2004: Kehlei in: Sang Aa, Santhu, Bor, Thawnpi – a hlan chan cun sam a lai in nan i hei dih lai an kan ti 😛 (le-khuai)\n2004, taang 10 ka kai lio ah hin tuhnu kum 5 asiloah kum 10 ah Norway ah ka pem te lai tiah a ruah hrim ka ruat bal lo. Zaan khat TV ah vawleicung thawngpang an chim lio ah North Pole kong le tthal ah suimilam tlawmte lawng khua a mui mi ram a um ti phun khi an rak chim i, a zumh zong khi ka zum hna lo, theithiam ma? Zeitluk in dah kan rak zumh tawn hna ti ah cun, a hmanmi an chim ko zong ah taang 10 ngakchia hmanh nih zumh ngam ti lo khi mu. Ka hawi le hi Laitlang le Kawlram lawngte ah an um caah pem hi ka caah ka rak har ngai. Nain rak pem hlah ning lawng ka hawi le tam pi nih an ka pem tak dih tthiam lai.\n2008 summer a si ko rua. Egersund ah. Smartphone a laar hlan cu hmanthlak a tlawm tuk 😀 Mah lio khi cu ka nungak a thiam rih lo.\nAtu ah hin cun tthal ah khua a muih lo nak le khuasik ah ni a chuah lo nak rammi ka si cang. Hi ram hi Laitlang bantuk in ka tlaihchan cang. Laitlang/Kawlram hi hringtu kanu sisehlaw Norway hi kanu te a si hnga.\nPem le i tthial hi kaa thluak nih a rak phanhmi zong a si lo, duh awk le i tinh awk le i ruahchanh awk hmanh ah ka rak hngal lo nain van tthat ah Pathian tinhmi lawng a rak hmunh caah ram ttha, sianginn kai man ah cozah nih phaisa phalhmi ram ah ka rak phan. Sianginn kai a duhmi ka si caah Norway ka phanh hi keimah caah a zaang khun. Kawlram/Laitlang ka chuah tak caah kaa lawm tuk ka ti nak a si bak lo. Khoika um poah ah khuaruahhar in Pathin thluachuah tingco khawh a si ko. Sining khat ciocio komi ah, mi tampi deuh nih cun, mah le ram te ah um le khuasak kan duh dih cio ko lai. Holh dang, nunphun dang, ram dang ah tonmi harnak pawl hi mipem lawng nih kan hngalh. Keimah pumpak caah Norway ah Pathian nih a ka tthialpi mi hi a ttha tuk ah ka ruah dan le kaa ziak tuk dan khi ka chim duhmi a si.\nHigh school lio – nungak thiam tak lio, 2008 a si ko rua ka ti\nPathian cu ka rak hngalh ko, a ka hngalh ve ko nain, kan rak i kom lo kan ti lai ma. Mah bu in cun mah vialte hi a rak ka tuak, khan piak dih i tlam zong a tlin ter cuahmah hna. Mah nih a ka fianter mi cu atu chun zong ah hin, mah ca ka ttial cuahmah lio zong ah hin Pathian nih ka caah thil ttha a khan cuahmah ko ti hi a si. A hlan ah cun a ruah awk ka hngal tuk lo nain atu hnu hin cun Pathian nih ka caah a khanmi zei te dik, zei tik te ah dik a ka hmuhsak lai ti mi i ngaih hrim khi a nuam tuk. Hma khat te ah cun hmaibengh bantuk ah ka ruahmi harnak le khuaruahhar nak tete hmanh khi thla 2 hnu hrawng ah, azee mah ruang ah hin maw!, ti mi lawngte khi an si. Pathian nih tinhmi ngeih lo in a tuahmi a um bak lo i Pathian tinhmi cu a ttha viar fawn.\n2012, Flo, Kip le Joseph he Kristiansand ah kan um tti lio- kaa nuamh tuk lio kum\nKa ttih bakmi pakhat cu Pathian nih ka caah a planmi a hrawktu keimah lila ka si lai ti hi a si ko. Keimah duhmi nak hmanh in Pathian duhmi ka zumh deuh nak cu a luan ciami kum 2 ah thi deng in ka duhmi hmanh khi duh theng ti lo ka hmang i, Pathian a tthat tuk ruang ah duhthimnak an kan pek ko bu ah, keimah nih khin cun nangmah nawl ti khi i tlaih khawh ahcun a va ttha bik ko hnga.\nPosted on February 29, 2016 September 14, 2017 by myborspPosted in Hmuhning le Ruahnak (Thoughts and Opinions)Tagged 2016, february29th, leap year\nPrevious Previous post: Internet le phone line um lo sivangh\nNext Next post: Songs that bring back memories – No. 2


Kum 2020 Rampi Thimnak Caah Ramkhel Party Le Mipi Lei In Timhtuah Aherh Mi — Salai Ephraim Thawngpang\nKum 2020 Rampi Thimnak Caah Ramkhel Party Le Mipi Lei In Timhtuah Aherh Mi\nDemocracy uknak phung a tthat khunnak pakhat cu mipi nawlngeihnak (mass power) hi asi. Cu nawlngeihnak cu i thimnak (election) caan te ah mipi nih sullam ngei tein hman thiam aherh ve. Cozah ttha lo an kai tik ah ram a ttumchuk i, ram chungah buainak a chuak tawn. Cozah ttha an kai tikah ram a tthangcho i, ram chungah daihnak, himnak, le rualremnak a um tawn. Cucaah, a ra laimi 2020 thimnak hi sullam ngei tein kan miphun le ram caah asi khawhnak caah mipi le ramkhel party lei in i timhtuahnak ttha tein ngeih aherh hringhran ko.\nRamkhel Party lei in timhtuah aherhmi:Ram le miphun sersiamnak le tthanchonak caah a ttha bikmi tinhmui (Vision), tlaihtleng (Policy), le riantuan ding le ttuanning (Plan & Strategy) hna ttha tein an ngeih i, cu an ngeihmi cu mipi sinah fiang tein an chimrel (Campaign) khawh aherh.Party nih a ngeihmi vision, policy, manifesto a tthat tiang lawng a za lo. Thim ding ah tarmi minung pumpak (Candidate) hna kha mipi nih zumhmi le duhmi mittha an si aherh ve.Party nih teinak hmuhnak caah Party hruaitu upa chairman/president ( Prime Minister/ Chief Minister Candidate) hna cu miphun ca an i pekchanhnak (commitment & sacrifice), an nuncan ziaza (moral character), le thilti khawhnak (quality), le an tuanbia ( biography) nih mipi thinlung tam bik a lak tawn. Mipi nih zumhmi le uarmi (Politician) an si aherh taktak ve.\nTeinak hmuh ruah ah a thiang lomi -pumpak, pengtlang, biaknak khat le khat le miphun karlak i huatnak le tlanglamhnak um loin politik thiang tein khel ding. Mipi vote tangkaa in cawk timh lo ding ( political code & ethnic) etc.. zulh aherh bak lai.Mipi lei in timhtuah aherhmi:Thimnak ah aa telmi ramkhel party hna nih ram le miphun caah an ngeihmi – Vision, Policy, Plan le Strategy hna ttha tein zohfel le theih aherh lai.Thimnak ah tarmi minung hna an sining zohfel dih aherh lai. Miphun caah zumh awktlakmi mittha hna nih cozah an tlaih i, mittha lo nih cozah an tlaih lonak caah minung thim thiam zong aherh tuk lai.Vote tlak tikah mah chungkhar, khrihfabu,pengtlang, le hawikom siinak zoh loin miphun caah a ttha bikmi party le minung kha thimfung pek ding asi lai.\nMah vote kha tangkaa in zuar bak lo ding asi lai. Tangkaa in zuar ahcun miphun zuar bantuk bak asi lai.A ra laimi 2020 thimnak boruak cuanh tik ah thil ningcang loin a kal lai phan a um ngai. Party nih an dirhmun fiang tein mipi sinah an langhter aherh. Mipi zong nih mah chungkhar le pengtlang ti bantuk ah dirhmun chia loin ram le miphun ca a ttha bik lai timi dirhmun cungah thimfung pek aherh hringhran ko. A biapi tukmi thimnak caan ah ram mipi nih ningcang loin thimfung thlaknak hi democracy uknak ttih a nun biknak zawn pakhat cu asi.Chinmi poh nih kan ram le miphun hi kan dawt cio dih ko lai. Ttha usih, tthangcho usih ti kan duh dih. Democracy kan hman (practice) kaa asi caah kan thiam lonak tampi a um ko lai. Asinain, asi khawh chungin kan ram le miphun tthatnak caah i zuam cio ko hna usih. 2020 thimnak caah timhnak ttha bik ngei ko hna usih.\nCredit: Plato Van Rung Mang\nTagged Kum 2020 Rampi Thimnak Caah Ramkhel Party Le Mipi Lei In Timhtuah Aherh Mi\nAA Pawl Hna Nih Rakhine Khuapi Chungah Lut In Innzuak Satil Arva Pin Ah Sui Le Hlawn Thil An Mah Duh Paoh In An Lak →\n← Breaking News:Pu Donald Trump Nih Aung La NSang Cu America Ram Mi Sinak A Chuhbuk Ai A Ruang Rak Rel


Dr. Sasa: US le UK nih Myanmar ralkap company 2 dan nan tat caah ka lawm tuk | The Chin Express\nDr. Sasa: US le UK nih Myanmar ralkap company 2 dan nan tat caah ka lawm tuk\nDr. Sasa nih, “USA le UK nih uknak chuttu Myanmar ralkap cungah dantatnak nan tuah caah kaa lawm tuk,” tiah cathanh a chuah.\nUS le UK cozah nih Myanmar ralkap tangka luhnak hrampi a simi an company 2; Myanmar Economic Holdings (MEH) le Myanmar Economic Corporation (MEC) cu US le UK ah an ngeihmi chawva vialte an kharpiak dih hna pinah an ram company le bank he pehtlaihnak an chahpiak hna. Mah kong cu mah hi hmet law ka ṭial ciami ah tling tein rel khawh asi.\nUS Ramdang Vuanci Pu Antony Blinken nih, “US le UK nih Myanmar ralkap company tumtlang 2 dantatnak kan tuahmi hi uknak firtu le mipi nawngtu ralkap tangka luhnak zorter kan duh caah si. Myanmar mipi caah harnak a chuahter lai lo,” tiah a chim.\nDr. Sasa nih, “Phungninglo ralkap nih kan mipi sin in democracy le luatnak a fir pinah, a sual lomi rammi pawl tuksapur in a thahnawn hna. USA le UK nih caan saupi chung fak tukin a tuarmi Myanmar mipi na kan dirpi caah kaa lawm tuk hringhran,” ati.\nDantatnak (phihkhamnak) nan tuahmi hi sualnak ngei lo mipi a that i Chin, Kachin, Karen, Kayah, Shan, Mon, Rakhine le Rohingya miphun hlohnak a tuahtu ralkap bawi pawl an tangka luhnak hrampi nan phih asi.\nMah ralkap bawi pawl nih hin kum 1988 le 1997 ah hriamnam le sualnak ngei lo siangngakchia a zaza an rak thah hna. Kum 2007 ah daihnak-duhtu Buddhist phungki pawl an thah hna. 2017 ah Rohingya pawl, cun atu 2021 ah Myanmar zalam cungah mipi 300 leng an thah hna i Rampi Ruahnak Petu Aung San Suu Kyi le kan President Win Myint telh in mipi thimmi kan hruaitu 2,500 leng an tlaih hna.\nMah ralkap bawi pawl nih an meithal i bochan in kan ram luatnak he kan ram chawva he an fir. Atu nan phihkhammi MEH le MEC hi kum tampi chung ralkap bawi pawl nih anmah caah kan ram chawva firnak caah an hman pengmi asi. Mah chawva cu mi thahnak, hrawhnak le mipi hlohnak caah an hman peng.\nVawleipi nih ralkap hi sipuaizi in siseh, ramkhel in siseh, phihkhamnak tuah cio dingin kan in nawl hna. Mah lo cun, ralkap bawi pawl nih an tuahmi hi an i fiang kho lai lo. Minung nunnak, nuhrin covo, democracy, dinnak le ramdang upadi zong zeihmanh an rel lo. Ralkap hi mipi khamhtu si loin anmah khamhtu ah an hman. Ralkap le palek cu mipi hrem in anmah bawi sinak caah an hman hna. Anmah an bawi chung paoh cu zalam cungah mipi thah kha an zei poi lo. Ka mi, Myanmar mipi hna caah hmailei khuasaktintuknak ruahchan awk um ti lo.\nRamdang nih asi khawh chungin ralkap bawi pawl thadernak nan tuah peng hrim a herh. Thil ṭha lo an tuahmi hi Myanmar tuanbia ah nolhter lengmang awk a ṭha ti lo. Myanmar mipi luatnak nakin an chawva le tangka luhnak hi biapi deuh ah an chiah.\nRalkap bawi pawl, an chungkhar le anmah bawmtu pawl hi fak deuh in nan phihkham cio hna ahcun, an sualnak theipar an zun thluahmah ko lai.\nCucaah, vawlei cung ramkip le cozah hruaitu vialte hna, USA le UK thil tuah hi i cawn ulaw phungninglo ralkap cozah, lutlai pawl, ralkap company le anmah bawmtu pawl hi an tangka luhnak, zinaan le gas, thingah le lungmansung pawl phihkham piak cio hna uh tiah kaan nawl hna.\nHmasa thawngpangThawngṭha: US le UK nih Myanmar ralkap company tumtlang MEH le MEC dantat\nHnu thawngpangUS: Dallas um Chinmi nih CNF/A caah $45,000 (Kawlram ting 600) leng an hlut


Lungthli Tum: Oil Man A Tlaknak Aruang:A Ho Dah A Sung I A Ho Dah A Miak?\nOil Man A Tlaknak Aruang:A Ho Dah A Sung I A Ho Dah A Miak?\nUS um ka u pa he kan ni chon i 'US cu datsi man a tla tuk i a nuam ngai, zeiruangah dah hi tluk in datsi man a tla khawh hnga?' tiin a ka hal. Kei ka upa lawng si loin a ho poah nih hi oil man a tlaknak aruang theih kan duh cio lai ka zumh caah ka hung thai ta.\nEconomic Theory Nih Cun:\nThil pakhat khat a man a tlak ah cun mah thil thengte kha hmunhma pakhat chungah a tam tuk caah le mipi nih an cawk duh deuh ti lo caah a si ko.Tahchunhnak ah, Mizoram Saiha ah cun zu a har tuk caah kawlram zu OB langkhat khi Kyat 30,000 in kan zuar khawh,nain, Hakha ah cun OB a tam tuk caah langkhat Kyat 1,000 lawng in cawk khawh a si than. A fawibik in chim ah cun, thil pakhat khat a chuak mi a tam deuh tikah cu thil man cu a tum thluahmah, thil pakhat khat a chuakmi a tlawm deuh tikah cu thil man cu a kai chin thluahmah ve.\nTutan Oil Man A Tlaknak Aruang:\nVawleicung ah oil an chuah mi a tam tuk caah a si ko. US ramchung hrim hrim ah Oil a chuak mi a tam chin leng mang,'Oil shale' timi oil chuah khawhnak khor in US nih oil a chuah mi a tam chin leng mang caah ramdang in oil a caw duh ti lo,amah chuahmi ai rinh khawh cang. Hiti US ramchung oil chuakmi a tam hlan ah cun Middle East ram a si mi Saudi Arabia, UAE le adang OPEC(The Organization of the Petroleum Exporting Countries) ram in US mipi nih ni fatin hman ding oil a cawk tawn nain tuhi cu nikhat hnu nikhat a cawkmi a tlawm chin leng mang cang.\nUS ramchung oil chuak mi a tam chin lawng si loin Libya ram zong nih oil a chuah mi a tam chin ve i vawlei cung oil market ah hmunhma a hung lak chin ve. Cucaah, vawleicung oil chuak mi a hung tam chin leng mang caah a man zong a hung tla chin leng mang nak a si.\nEurope le China Lei Nih An Cawkmi A Tlawm Chin Ve: European Union chung tel ram pawl an sipuazi a tla hlei ah China sipuazi zong a hung nuar deuh caah oil an cawkmi a tlawm deuh ngai ve, demand a tum tuk kan ti lai cu. Cheukhat a thangcho deuhmi khuapi (London,Beijing tbk) ah cun oil nih thli a hnawmter an ti caah bus le mawtaw tampi ah oil an hmang ti lo, 'hydrogen gas' an hmang cang. Kei zong London ah cun 'Hydrogen Bus' lawng kai cit cang. Hiti oil a hmang mi an tlawm chin caah oil man zong a tlak nak a si.\nZiah Oil Man An Control Kho Lo?\nIran,Nigeria,Venezuela le Saudi Arabia pawl hi an ram chuakmi oil tal an zuar lo ah cun adang zuar ding an ngei lo tluk a si. Zeitluk oil man a niam zong ah 'oil man a kai lai ka hngak rih lai' tiin an ram chuak oil an zuar lo ah cun an paw tam ko lai,a dang lam in income an ngah nak ding a um tuk lo. Zei he dah ai lo ti ah cun, Lai lei khua te ah zu din duh tuk ruangah saphaw angki hna Ks 1,000 men in pawn bantuk kha a si ko.\nOPEC member a si mi ram 12 nih June 5 ah meeting an tuah lai i hiti oil man a kai mi control dingah an ceih te lai,zei tiang dah an control khawh te hnga ti cu hngak rih a ho ko lai.\nOil man hi June, 2014 ah cun 1 barrel=$110 a rak si nain a tu hi cu 1 barrel=$60 lawng a si cang, 54% bak a tla. Hiti oil man a tla ruangah a dang thil man vial te zong a tum kho ve, a bik in vanlawng ticket man cu tum ngai ve dawh a si.\nWestern ram um mipi nih a miak an tep lai, abik in US um mi.\nIran,Nigeria, Venezuela, Saudi Arabia, Russia le a dang OPEC chungtel ram pawl cu tah an duh ko lai.\nPosted by Lungthli Tum at 14:39


Wheaton College ah\nat Wheaton College, Illinois, U.S.A.\nJune 22, 2013 zarhte ni cu Illinois ka tlawng. Inn thar lut an um i, kaa faak tuk in an kan kawh i kan kal. Kan phanh tlawmpal ah, an inn chung hmanh luh lo in Wheaton College kal kaa rel colh. Krifa collge minngei ngaingai a si, Billy Graham a rak kai nak zong a si, i ka upat ngaite mi siangin a si. Billy Graham Center zong a um i zoh ka duh [ka hnulei i tu khi cu Blanchard Hall a si.] Keimah lawng kal kaa rel na'n inn ngei tu pa nih a ka kalpi. Midang nih an kan zulh.\nBilly Graham Center ah hin Museum a um mi mah zoh cu ka sia a herh mi a si. Aziah tiah America i Pathian Thawngttha a karh ning tuanbia a um dih. Ka tule zong zohpi ka duh hna, caan ttha hmuh nolh a har i.\nMuseum cu Columbus i America a hmuh kong telh ta in, 1776 kum in an thok. Zumhnak tuanbia cu aa chang chang in an langhter hna. An rak ton mi harnak, buainak le lawmhnak tuanbia. Felfai tuk in an taar hna.\nD.L. Moody le Billy Graham hi thlarau tlau vailam hram i tam bik a hruai mi an si lai. A nung bal mi ah phungchim thiam bik pawl zong an si lai. D.L. Moody chan cu ke kal chan a rak si. A bia fawi tuk in a rak vaak kho lo; nain a bia cu chanttiamlo an si ca ah atu tiang vawlei ah a hmun i mi thinlung ah a taang. Billy Graham chan cu media a um hnu a si. Cuca ah, anih cu a bia nih vawleipi a cul colh. Sph. David raldoh a tthawn tluk in mahhna pa hnih hi thlarau ral doh an tthawng ve.\nMuseum luhka ah Billy Graham kong minit 7 video a um. Khoimaw zawn i an chim mi ah, sermon 65 in minung 350,000 bia a chimh hna e an ti, a chan lailing tiang ah. Thlarau tlau zeizat dek Zisuh sin a hruai hna.\nPresident hlun Nixon ruak lio i President Ronald Reagan he an kut an itlaih nak hmanthlak hi hmanthlak roling a si.\nAcung orhlei kam i khi September 11, 2001 lio rampi ruak-humh lio i phung a chim lio a si. Live in ka rak zoh ve.\nMah hi Billy Graham pulpit a si. Ka von ihlaan taak, a umlokar ah. Cuaite pa phung ka chimhnak.\nThianghlim lawr i ka kai lio a hei si. Ka thiam deuh lo, kai bal lo kan ti cu.\nMahka kan phanh ah cun van, vanrang lak i a zuang mi ko kan lo taktak. Cunglei hmanthlak khin ruat u law, zumtu lamthluan kan zawh i, mah dih cun Kalvari kan tan, cu hnu ah "lam bi" in kan lut i vailam veel thawng in cunglei ah laak kan si lai nak a si. Vanrang lak hin cunglei ah kaiter kan si te lai tinak a langhter.\nMahka cun museum a dong.\nPastor Chan Thawng Lian (Liandodal) nih thiam ngai in caan a hman. Mahhna krifabu hi United Chin Church ti a si rua. Laimi 300 ringlo an ipumh nak krifabu a si. Biakin $33,000 man an helh lio. Atu i an ipumh nak mirang nih an siang hna lo i biakin thar an cawk ding mi ah zulh ve an timh hna. Biakin man zong hnarcheu kan thawh lai i a ngei tu sinak hnarcheu veve in kan co lai e an ti. Atu hi nubu pawl gospel team kal nak hla an cawn lio a si.\nIndianapolis-Wheaton cu highway pa ruk le khua chung lam lam thum zawh hau kaw, azan in 'map' kaa zoh cia. Tlau lo te'n ka phaan. Cuaite pa nih, "GPS lo i mahtluk lam kelkawi i tlaulote i a kal khawh ah cun ka zeidek" ka'n ti e a ka ti. Kei nih, "Leh-hawng ah na ka rel lo maw?" ka ti.\nHimte le tluangte in kan tlungkal kho i Pathian veel kan lawm.


President Donald Trump nih $900billion stimulus package bill cu tuzan ah minsen a thut – Chin Model\nHomeUncategorizedPresident Donald Trump nih $900billion stimulus package bill cu tuzan ah minsen a thut\nPresident Donald Trump nih $900billion stimulus package bill cu tuzan ah minsen a thut I upadi ah a fehter cang. Min a thutnak a ruang bik cu US ah rian ngei lomi cozah bawmhnak, unemployment benefits a eimi 14 million an um.\nTuzan i minthut lo ahcun thaizing thawk in phaisa ngah dingmi budget a um ti lo caah le cozah budget chap lo ahcun cozah zung vialte thaizing in khar did ding a si caah a si. Minung pakhat nih $600 cio ngah dingmi stimulus check, cozah budget September tiang zong a tel chih.\nSmall business bawmhnak PPP loan zong a tel chih. President Trump nih American mipi nih $2000 cio an ngah khawhnak dingah ka zuam rih lai, ka ngol hlei lai lo, nan hmuh chap ko lai” tiah a ti. A thei lomi caah share tuah chin te ulaw tha.Credit- Salai Lairamthang


Thlachuah Co Daan le Reel Daan\nPangpar dum nuam ngaingaimi pakhat ah minung tampi nih zinglei sang le zaanlei pauhah exercise an tuah lengmang. Cu pangpar dum kalnak lam kamah daar kuang tete he changreu a zuarmi an tampi ve. Changreu hmete pakhat ah fang 5 asi. Tlangval pate pakhat cu zing chialin cu pangpar dum leiah a tli, exercise a tuah ve lengmang. Lam kam i changreu a zuar mi pitar nu pakhat a hmuh i a zaangfah caah changreu pakhat man, fang 5, cu a peek taak lengmang, changreu tu cu a ei ballo. Pitar nu cu a khuaruah a har, "kaa lawm tuk" a ti ; asinain, caan a sau deuh tikah zei ah a reel tilo. Zing chialte tlangval pa arak phanh tikah fang 5 cu a tthenh taak lengmang i pangpar dum leiah cun a tli lengmang. Zing zingkhat cu tlangval pa nih pitar nu fang 5, a tthenh hnu, pangpar dum lei ah a tlik hnik lioah pitar nu nih tlangval pa cu aw thang nawnpi khin a auh. Tlangval pa nih cun "hi pitar nu nih hin zei ko dah a ka chimh duh hnga" tiah arak i mer i, pitar nu chimh dingmi bia cu a hngah. Pitarnu nih cun, "Ka fa,....changreu man a kai cang, fang 5 a si tilo, tuzing thawk in fang 6 a si cang" tiah a ti. Tlangval pa nih cun fang 1 a pek chap i pangpar dum lei ah cun a tli.\nPathian nih thlachuah thar tampi in akan peek lengmang ko. Thlachuah kan hmuh ka ah cun Pathian sinah kan i lawm tuk ko nain, a caan a rauh deuh tik pauhah Pathian sin lunglawmh biachimh kan philh hlei ah, kanmah lungduh ning pauhin Pathian sinah thlachuah kan hal chap lengmang. Pathian nih cun kan herhmi thlachuah cu a kan peek chap lengmang peng rih ve ko. Cu tluk Pathian that le lungsau reru ning cu!\nThaw kan thawt mi hna hi a si awk a si ko ti phun in maw kan reel hnga, Pathian sin ah lawmhnak bia kan chim tuk ballo. Thaw kan thawt mi hi i ruah ciammam in thawt ding si sehlaw kan philh caan a tamtuk hnga i nikhat hmanh kan nung men lai lo. Ni ceu dawh, ruahti kik, thli thiang, kaathawtnak, nuam te i i hngilh khawhnak, nikhat ah voi 2/3 nak in nihchuahnak...tbk..hi cawk awk va si sehlaw, kan cawk cawk lai lo dah.\nZei bantuk thil nan ton hmanh ah lunglawm in um u. Khrih Jesuh chung i nan nunning ah hin hitihin nung hna seh, tiah Pathian nih an duh hna.1 Thes 5:18


Mee vote:A dik lo mi a thar in an phuan than cang. – Onlinenungak\nMee vote:A dik lo mi a thar in an phuan than cang.\nUS Thimnak aa Ningcang lomi kong minung pathum nih an chimmi’A lai ummi driver nih a chimmi: Wisconsin ah motor mawngmi ka si. Cakuatnak zung bawi nih Nov. 4 ah mee a thong inn kan philhmi a um, va kan laakpiak a ka ti. A ni a luan cang tung ka ti tikah, “a ni cu kan tuanhter (backdate) ko lai,” a ka ti. Atu tan thimnak hi ka chan chungah a biapi bikmi a si. Hihi keimah lawng nih i chiah in thlan khur luh ka duh lo.\nA hriang ummi driver nih a chimmi: October 21 ah New York in Pennsylvania ah mee a thong thong in an ka phurhter. Mee deu an si ko tiah ka zumh.A hriang nu chimmi: Republican mee kha Democrat mee ah an rel chih.\nA tang hi relchap khawh si:


AA sakhan Kawl ralkap nih an lak – Chin 7 News\nKawl ralkap lei nih thawng an zamh ning ah AA ralkap pawl nih raltuk an cawnnak sakhan cu kan lak piak hna tiah an chim. Cu ti an laknak hmun cu Rakhine ram then chaklei MyukOo pengkulh chung ummi a si i AA pawl nih raltuk an cawnnak training an kainak hmun a si tiah theih a si.\nCu AA raltuk cawnnak sakhan cu kan lak khawh , hi Myuk Oo peng um AA pawl nih hin an sakhan pawng ummi Khuami pawl zong a phunphun in an thihpheih tawn hna, April 13 ni ah sau ngai kan i kah hnu ah kan lak tiah anmah Tatmadaw Kakuazi zung lei nih nizan April 14 ah khan thawng an thanh. Mah AA sakhan an laknak cun AA nih raltuk an cawnnak hi an hmanmi thing seih meithal le kut cheh bawm pawl tampi an lak. Mah belte sakhan laknak ah a thimi an um maw ti cu theih a si lo. Cun hi kongah hin anmah AA lei nih zei bialehnak zong a um ve rih lo.\nNihin ni tiang ti awk AA le Kawl ralkap kar ah kahnak hi daih dawh a si ti lo. An i kaap in an i ral peng ko. AA lei zong hnu ton an i tim ve lo Kawl ralkap nih le Rakhine ram hmunhma kip lo in an bawh ve hna. I kah peng si ko atu tiang cu.. hmailei ah zeidah an lawh te hnga. Ref:Elevenmedia\nManny Pacquio, ” Kan Taksa Rawl Nak In Thlarau Rawl A Biapi Deuh,”


Chin MP Caah Salai LTT Maw Vote Lo In Um Lai Ci. Salai Lungthli Tum Nih CNLD A Doh Lo Hih! – Chuncha News\nSalai Lungthli Tum nih CNLD a doh lo, Hihnu kum 5 maw kum 10 dan ah cun CNLD chung tel a si te kho ko:Salai Lungthli Tum cu pa fim, mi raltha le mifel a si. A tuahmi thil cungah a biatak hlei ah nunnak pek in le dawtnak thin lung he rian tuantu a si. Mi tampi nih Salai Lungthli Tum nih Chin Party CNLD hi a doh a rem lo, Chin Party nakin NLD a tanh deuh tiah mi tampi nih nan chimmi hi nan palh. NLD an that lonak zong a chim i a langhter ko. A tinh bik mi cu Chin State ah dinfel lonak a umnak hmun poah cu doh in dinfelnak leng sehlaw dawtnak he kal u sih ti hi a duh zungzal. Cucu mi raltha a sinak mifel a si zia kha a langhter.\nNihin ah biatak tein CNLD chungtel a simi minung pakhat pahnih an tuanbia zoh ah mifel lo le miding lo an um rua ah CNLD chung tel minung a doh hi a si. Hi CNLD chungtel a doh hi Chin Party CNLD a doh a si lo ti hi fiang hna u si. CNLD nih zumhtlak tein Chin miphun le Chin ram caah rian a tuan ko ah cun a ngei chawva he a mah minung tiang hmanh khi CNLD chungtel ah lut in Chin State caah rian tuan zungzal a duhtu a si.\nSalai Lungthli Tum nih Chin State caah a rian tuannak le a tuah sernak tha tein na thei ko ah cun tulio CNLD chung tel dih lak fonh in Chin State caah tiah an tuah sernak nih an tluk lai lo. Bawipa nih damnak a pek ah cun hi hnu kum 5, ..10 ah cun Chin hero ah a chuah te lai. Cu caah cun, thla ci a thei a tla ding tu hi Vote pek u si. Chin MP caah Salai Lungthli Tum maw vote lo in um lai ci.Credit: Rual Lian Thang. “Vote For Salai Lungthli Tum”


Donald Trump Cu President Rian A Tuan Kho Than Cang Lai, White House Ah A Kir Cang – Chin 11 News\nDonald Trump Cu President Rian A Tuan Kho Than Cang Lai, White House Ah A Kir Cang\nHruaitu tha le mipi cungah dawtnak a ngei bak mi bak mi a si tiah mipi nih thangthat a hlawh ngai mi President Trump cu Covid-19 positive a si hnuin damnak a hmuh than cang caah a riantuan nak hmun White House ah a kir kho than cang.\nPresident Donald Trump cu Maryland ralkap sizung Walter Reed Hospital in a chuak cang i White House a phan than cang. President rian a thawk than colh lai. Election campaign zong tuan ah kan thawk colh than lai, fake news pawl nih fake poll lawngte an chuahpi tiah Twitter ah a tial.\nPresident Donald Trump cu a dam ngai cang caah tuzan 6:30 pm ah Walter Reed National Military Medical Center in White House ah a kir cang lai. Ralkap sizung ah sumilam 72 chung a um hnu ah a dam chin lengmang caah tuzan lei ah chuak ding in a doctor hna nih timhlamhnak an ngei cang. President an thlopnak si cu Remdisiver a si tiah a doctor hna nih a chim. President Trump nih Coronavirus hi tihnung ding a si lo’tiah twitter ah a tial.\nNote: Salai Lairamthang nih amah pumpak Facebook ah a tial mi a si. Mipi caah theih tha a si ko tiah ka ruah caah ka copy chin ve mi a si.


Breaking:Kawl ralkap Tiphul khua ah motor pa4 he an phan cang’Mipi i ralring hna u sih. – Lai Lungrawn Post\nThe chin journal nih a van tar langh ning ah cun uico kawl ralkap pawl cu chinram chung rinpi khua lei ah an panh cuahmah lio a si tiin a van langhter’Kan chin ram ah hin biatak tein hmunhma lak an i tim cang ko timi hi a fiang ngai cang ko caah mipi zong i ralring ko hna uh si’Rinpi khua lei ah ralkap motor 4 nihin ah an kal. Tiphul khua zong an phan cang i, Rinpi lei ah an lan, tiah kan theih.The Chin Journal April 5,Hakha\nTheitlei dang a tang:Zanmang bia le ser mon tawi’February thla lio i ka mang asi. Ka hmuh mi khua le ram cu muihnak in akhat. Satan le aparty hna cu minung vialte kha fir awk thah awk le hrawh awk ah heh chat, ani zuam . PATHIAN hman mi hna hmanh kha, zei rel lo in a tuah a to hna. Heh tiah bia tak tein acawl a cang len ko kha ka hmuh.\nCun a va hla deuh nak ramthar pakhat ka hmuh. Cu ram cu thing thei tlai tha taktak hna in akhat. Mi nung lawh phak ding in a bawrbawr in an tlai. Ram dai nuam taktak hmun pakhat asi .\nTu zing ka mang cu, kawl ram asi lai tiah ka zumh. Lung rethei taktak in ka zam kai thup le cu ti cun lau lengmang bakin ka um. Ka tho le thil dang kha kai ruat ter le kai hngilh ter zong ah cu ral tuk nak ram ahcun ka duh na lo tein ka va phan than ko. Ka fih ning hi.\nCucaah ka lai hoi hna PATHIAN sinah thla za cam kan hau than. Ai bia tak mi KHRIH AH ai pum pe mi mi nung za sarih nak tam nih thla kan cam ahcun Ral kut in kan luat lo lai. Thlacam ning cu, JESUH KHRIH min in khua chia, hnam chia thur thlarau hna kha, rili pi ah nan thawl lai. Lai ram dih lak in chuak nan ti lai.\nA tu hi KHRIH he I peh tleih nak can tha asi. Har nak can lio ah KHRIH nai hlat ko ahcun cucu afak bik mi thil arak si ko. KHRIH LO cun nun man zei San atlai lo.HALELUIJAH HALELUIJAH HALELUIJAH. Ka lawm JESUH ka lawm Bawi Dawng.\nA tang lei relchap duh mi hna caah:2021 ah Ralkap nih aana an tingmi cu Thla 2 a tling cang. An ichuahsualnak an ifiang chin lengmang.An thazaang dihlak an hman.An thiamnak dihlak an chuah.An thluak a ba cang.An celh setsai ti lo.Lungretheih in a thimi zong an um len te lai.\nRalkap a dotu hna Generations Z pawl hi an rak mak tuk.Nihin ah Ralkap kut in minung 500 hlei nunnak a liam. Asinain, an nunnak hi a lak si hrim lai lo. An tei hrim hrim lai. Zeicatiah, Ralkap teinak ding caah, Generation Z nih tools tam tuk an ngei.Ralkap an dohning CDM system hi, Vawlei Cung tuanbia ah rolling, gigantic bak a si.Cozah a hruai kho colh ding, a smart takmi CRPH an ngei rih fawn. Ralkap a do kho ding hriamtlai an um cang. An lungrual ding lawng a tang.\nKan innpa/ Mizoram tbk hna nih fully support kan si rih.\nRam 3nk ah Phaisa thazaang in kan ngeihmi vialte, chuah viar dingin aa pumpe an tampi rih.Uk 🇬🇧 le’USA nih biatak tein an cawlcangh. UNSC hna voi 3 an tthu manh hi sullam a ngei.Cucaah, a lung a dong cuahmahmi, thih aa timh cuahmahmi Ralkap an thih cikcek hlan ah nan movement nan ngol lo ding a biapi tuk. Ralkap cu an thluak a dih cang. Nan tei cuahmah cang.Zsang cinzah\nKawl mipi nih:Ralkap an doh lo ah cun’Kan nih laimi nih cun kan doh ding hrimhrim a silo.


COVID-19 le thawngzamh dirhmun – THE CHINLAND POST\nCOVID-19 le thawngzamh dirhmun\nHi thil hi zei dang case vialte nak hmanh in a biapi bikmi a si kan ti ahcun kan palh lai lo. Ziah ti ahcun, minung nunnak tluk in a biapimi a um lo. Cu ruangah mah case he pehtlaimi cu fiang hirhiar in thanh khawh ah a tha\nBiahmaithi: Hakha ah COVID-19 Case 150 nak Lai nu ‘positive’ an hmuh sin in, Facebook cahmai ah ka hawile (Laimi) tampi sin in status cu tor le cheng in a kai. An cabia hi ruah phumi zong an tam, cun aukhuang sawhsawh zong cu tlawm ve hlah. Cutikah, thawngzamh phu (media) nih hin zeitindah thawngzamh ning ralrin a herh le mipi zong nih thil sining theih deuh kan herh zia kha ka hun ruat.\nNitlak lei ram le US ram hna hmanh ah media lei phunglam an ngeihmi hi a tling kitkhet (perfect) cu an si ve lo. Cu bantuk cun, thiamsang pawl nih Kawlram pehtlaihnak upadi hi remh a hau an ti. Nain, a zeiti sipek ah aa remh khawh hlan cu mah upadi kha zulh kan herh. Nain, media nih mah tein rian a tuannak ah mipi fahnak pek lo ding le a zulh ding timi kha aa ralrin a herh hnga. Media dirhmun kong hi a rak hnok tuk ve caah pehtlaihnak kum li chung ka cawng nain ka fiang kho ve lo, nain tutan COVID-19 case kongah ka ruahnak rak langhter ka duh ve.\nMipi nih theih duhmi (Public Interest)\nAtu bantuk in COVID-19 nih vawleipi a den lio ahhin, mipi nih thawngpang theih an duh tuk lio a si. Caah, thawngpang vaivuan le thawng pang dik lo a chuak lai timi cu purdah khawh ciomi a si. Keimah zong nih thawngpang dik lo le thawng vaivuan ralrin ding ka rak tial ve cang. Atu Hakha ah COVID-19 case a hun chuah taktak tikah, mah kongah hin media le pumpak nih an tialmi ah a dik lomi zong tampi a um kho (ka langhter kho lai lo).\nKan theih ding cu, hi Case hi tial le thanh phu a si. Zei ca tiah mipi nih theih duhmi a si lengah, mipi ngandamnak lei humhimnak he dengteo bak in (direct) in aa pehtlaimi a si. Cun, mipi ngandamnak caah that-hnemnak a pe khomi thawng a si fawn. Cu ruangah tial ding a si lo ti phun cu ruah lo ding a si. Cucu media dirhmun le a rian a si.\nA hlei khun in, atu bantuk mizapi he a pehtlai mi Zawt/Ngandamnak kong he a si caah siseh, chonh khawhmi a si ruang ah, a pehtlaihmi minung hlaithlai khawhnak (contact tracing) ngeih le tuah khawh zong a biapi. Cucu, mizapi ngandamnak kong ruah chih ahcun, media nih an tuah dingmi an rian a si ve thiamthiam hnga. Asinain, media nih zeitindah mipi sin ah a thanh hna (how) tuhi a rak biapi.\nPumpak covo le humhimnak sining (Individual Rights & Privacy)\nMedia nih a ralrin a herh pengmi cu pumpak sining le covo kong hi a si. Hi kongah thanh an duhmi konglam (case) le an thanh duhmi minung (nu le pa, le ngakchia le kum tling sinak) cungah aa hngat hnga. A tlang pi in chim ahcun media nih thawng a thanh duhmi nu/pa i hnatlaknak (consent) tel loin, an sining langhter phung a si lo. An covo tu cu a zei ti si hmanh ah upat peng ding a si. A tam deuh cu nu le kum tling lo hi cu, an sining thuhpiak deuh an si tawn. Cucu an pumpak covo a si.\nMedia nih ngakchia kong a thanh tikah, a sining (identity) kha langhter lo ding timi cu media ethics ah a um (ram tam deuh nih zulh ciomi a si). Nain, ngakchia kum tling lo a si ai pat tiin, case a biapimi a si ahcun langhter lo awk a that lo caan a um lai (mipi humhimnak he aa pehtlaimi a si ahcun, langhter a hau).\nMipi nih covo an ngeihmi cu an pumpak sining (identity) kong thuh piak kha a si. Tahchunhnak ah keimah nih thawng pakhat khat kha media sin ah ka pek tikah, ka min langhter lonak covo ka ngei. Hi zawn ah hin, a cunglei chim cia bang in ngakchia le nu kong a si ahcun, an sining (identity) kha langhter lo ding hi media nih a zulh awk ah a thami a si.\nPumpak humhimnak sining (individual privacy) timi hi mah bak a si tiah langhter a har. Nunphung a dang lengluangmi cung zongah tampi a hngat. A tlang piin kan langhter ahcun, minung pakhat a pumpak sining (data) pawl kha a si. Tahchunhnak, palek nih na phone kha awn in zoh ding a si lo─Khakha na privacy a si. Pumpak nih humhimnak le runvennak nawl na ngeihmi a si. Cun, nawlngeitu zong nih zunput le thil thlennak khan tibantuk phun ah CCTV chiah phung a si lo.\nTutan COVID-19 case ah hin cun privacy an hnorsuanmi ka hmu lo (ka va rel le zoh dih thlu lo zong a si kho).\nCOVID-19 he Zoh Chunhnak\nKan theih cio bangin, COVID-19 pi cu 2020 January 30 ah ramkip nih lakhruak in a herh bantuk in cawlcangh a herhmi (Public Health Emergency of International Concern or PHEIC) a si tiah WHO nih vawlei pi a thanh. Cun, 2020 March 11ah WHO Director-General, Tedros Adhanom Ghebreyesus nih vawlei pumpi ah i chawnh cuahmahmi (pandemic) a si tiah a chim than, a thanh than. Cuticun, vawlei cung ram tampi ah a karh ciammam i Kawlram ah 2020 March 23 ah zawtnak rungrul hmuh a si ve.\nHi thil hi zei dang case vialte nak hmanh in a biapi bikmi a si kan ti ahcun kan palh lai lo. Ziah ti ahcun, minung nunnak tluk in a biapimi a um lo. Cu ruangah mah case he pehtlaimi cu fiang hirhiar in thanh khawh ah a tha. Nain, COVID-19 ral he aa pehtlai lomi kong __ tahchunhnak ah a muichia maw, aa dawh, fim cawnnak zeitluk dah a si, a sifak maw a rum, darling pazeizat dah a ngeih, tbk. Mah hi tu cu media nih a khua min le a kal umnak hmunhma kong an langhter ahcun, thil dik a si ko.\nMifir le lainawng pawl khi media nih an langhter hna tikah an hmai an hnawhpiak tawn hna. Media an i lo cio lo, nain a tam deuh nih cun an hnawh piak hna. Tutan COVID-19 positive case hi fir le lai nawn a si lo. Sual zong a si lo, zawtnak cu aho sin poh ah a tlung khomi a si. Media ah a min le a khua min a langh ahcun fahsak ding le ning zah ding zeihmanh a um lo. Cun, cozah hrimhrim nih, thawng zamnak ‘News Release’ ah a min a langhtermi a si ve. Cucu, mipi nih an theih ah cun pei ralrin ding an theih fom lai cu. Mifir cu an tlaih i, thong ah an khumh ahcun a dih, mipi caah harnak a pe kho ti lo. Nain, COVID-19 cu ti khan a si ve ti lo. Mifir he tahchunh si loin, an sining aa dantuknak kha ka langhter bia a si.\nCu zawtnak a ngei kho men tiah khumh-erhmi (quarantine) mi pawl cu an min le sining taktak langhter dingah ka ruat lo. Zeicatiah anmah cu zawtnak a ngeimi an si rih lo. Cu ruangah an sining thuh piak rih ding an si. Zei he dah aa lawh ti ahcun, mifir a si theih komi kha, biaceih zung nih mifir tiah a fehter hlan cu, media nih mifir pa tiah a langhter phung a si lo. An pumpak covo (privacy) zong ruah piak rih an herh.\nTutan case kongah Facebook ah a lang ngaimi cu, a than an chiat ti a si. Cucu pehtlaihnak upadi 66 D ah a lang __ mi pakhat khat thangchiat ahcun thong kum hnih le tangka dantat khawh a si. Mah upadi hi remh a herhmi cu a si. Atu bantuk mi zaapi ngandamnak he dengteo tein aa pehtlaimi ahcun ‘thangchiat si ee, privacy an buar ee, tbk’ pawl hi thuk deuh in kan ruah a herh tiah ka ruah.\nTutan thil biapi tuk a chuah tikah, Facebook ah zumzainak a tam cu khuaruah har awk a um lo. A zei ah kan va zaizum cio ah, media nih cun a dikmi kha dikthlir tein thanh ding a si. Media tha le tha lo tahnak cu zeitluk in dah a caan he aa tlak in thawng dik kha dikthlir tein a kan thanh khawh, zeitluk in dah mipi theih duhmi le pumpak covo a ruanter khawh timi hi a si hnga.\nKawlram pehtlaihnak upadi (telecommunication law) ah rampi humhimnak le upadi ah fehternak caah a hnorsuang khotu thil he pehtlaiin a herh bantuk in nawl ngeitu nih mipi aho poh kha halnak le dot-hlat le zohfelnak nawl a ngeih tiah a um (Chapter 10, section 75: a suallam sawhsawh in ka leh). Rampi humhimnak timi khi ral lei humhimnak lawng si loin ngandamnak lei humhimnak in na zoh ahcun, tutan thil cang ah hin, media rian a si ko timi na hmuh khawh lai.\nMahtu cu media nih a dik lomi thawng a thanh sual ahcun kum khat thong le tangka dantat khawh a si (Chapter 18, section 68 a). Cu ruangah tutan COVID-19 positive case ah a dik loin thawng thanh sual lo ding tuhi media nih aa ralrin bak ding a si. Cozah theihpi nak tha tein a ngei mi silo mi, Laisan ngei loin media tuan ahcun, kum 5 nak tam lo thong he tangka dan he tat khawh a si (Section 65, Chapter 18). Cu ruangah media nih cun a sining tein, tuan ding a si ve. Cun mipi zong nih media dirhmun hi theih deuh kan herh ko tiah ka ruah.#\nCatialtu Philip Nun Uk Thang hi Philippines i Central Luzon State University in Development Communication cawnnak in a dihmi a si. A tulio Chin Human Rights Organization ah Project Officer a tuan lio mi a si i atulio Covid-19 in kilvennak le humhimnak caah biatak tein a cawlcangmi a si. ~ Editor\nNext American nih Covid-19 thlopnak caah lakhruak hmanding sii a fehter cang


Breaking News: Matupi Peng Ah Kawl Ralhrang 100 Hrawng An Tlau - chinland media\nJanuary 10, 2022 admin Chin News 0\nBreaking News: Matupi peng ah Kawl ralhrang minung 100 hrawng an tlau. Chin ramkulh Matupi peng ah Kawl ralhrang 100 hrawng an tlau.\nChin ramkulh Matupi peng ah Kawl ralhrang minung 100 hrawng cu ramlak ah an vakvai i an tlau cang tiah an chim. Matupi le Hakha lampi ah Kawl ralhrang pawl cu an tlau hi a si.\nA ruang cu Kawl ralhrang pawl hi Motor lampi ah an kal ngam ti lo. CDF le CNA nih bomb an chiah dih caah lampi an hrawng ngam lo. Ramlak lamte in ralhrang pawl cu an kal i an tlau cang. Khoika an um le an kal zong theih khawh an si ti lo tiah an chim.\nKawl ralhrang pawl hi a tam deuh cu lam an thei lo. Motor lam lawng bak kha an theih mi a si. Kanmah Laimi nih kan hmanmi lamte pawl zong hi an fiang kho lo. Ramtang ah an lut ahcun an tlau colh ko. A chuk le a cho zong an i fiang lo. Fingtlang an hrawng le tiva an hrawn tikah khoika kan phan cang ti zong an thei ti lo. Fawi tein an tlau colh.\nMatupi peng ah Kawl ralhrang nih thazang tamtuk an chap. Mindat in Motor 90 leng le raltuknak Tank pahnih bak in Matupi lam lei an panh. Cheukhat ramtang ah an kal i an tlau hi a si.\nKan hnu lei hrawng kha Matupi peng ah kahnak fak a chuak. Kawl ralhrang lei in a thimi le nunnak laimmi an rak tam ngai. Hliam tuar zong an rak tam.\nMatupi peng ah Kawl ralhrang nih khuami minung 11 an rak tlaih hna i minung 10 cu an thah cang hna. Minung 10 ruak an hmuh cang. Ralhrang nih an kalpi hna i lampi ah an thah hna. An ruak lamkam ah an rak hlonh hna tiah CDF Matupi nih an chim. Ralhrang nih an thah mi hna chung ah kum 13 lawng a si rih mi pa ngakchia pakhat ai tel.


Zungzal a hman mi Thlacamnak | Radio Veritas Asia\nZungzal a hman mi Thlacamnak\nNihin kan theih kan rel mi Isaiah Cathiang chungah kan hmuh mi cu:"Ka bia cu van in rung tlami ruah le hawhra bantukin a si lai. Ruah le hawhra nih cun van ah kir than ti loin vawlei kha an hnawnter i thlaici kha an khohter i an thanter i thlaici tuhtu kha rawl an pek hna. Cu bantuk cu ka kaa in a chuakmi bia cu a si ve lai - ka sinah a lawngin a rak kir than lai lo, tuah seh tiah ka fialmi kha a tlolh lai lo i ka thlahhnawh chanmi thli ah khan a tlam a tling lai" tiah a ti (Is 55:10-11).\nKhrihfa kan si hna nak caan zong a sau cang. Bawipa thawngtha bia a phuangtu hna sin in Pathian bia le cawnpiak mi hna kan theih hna nak caan zong a sau cang. Bible Cathiang kan i cawk khawh cio hna nak caan zong a sau cang. Prophet Isaiah nih a chim bangin kan lung chung cio ah hin Pathian bia hi a kho i a thang kho cio cang maw? A khoh cang a si ah cun a thawng i aa dawh mi kung a si cang maw? Antamci tiate tah a si kho cang hnga maw? Bawipa nih: "Antam ci tiate hmanh zumhnak nan ngeih ahcun, hi tlang hi, 'I thawn,' ti u law aa thawn ko lai. Zei paohpaoh kha nan tuah khawh ko lai" tiah a kan ti (Matt 17:20).\nNihin kna theih mi thawngtha chungah Bawipa nih zeitindah thla kan cam hna lai timi fiang tein a kan cawnpiak. Minung cu thlitha le thawngpang tha theih a duh zungzal mi kan si. Kan nih lai mi hna hi inn thluachuah pek nak le thlacam nak kan tuah tik paoh ah siangbawi, pastor te hna le Khrihfa upa, innpa chakthlang hna le sahlah rualchan hna kha kan kawh kan sawm tawn hna i thlacamnak kan tuah ti tawn hna. Cu tikah caantlai tu pa nih thlacam a thiam deuh mi tiah a zumh mi hna kha special thlacamnak caan a pek tawn hna. Mah hi hi kan herh tak tak mi a si maw? Pathian hrimhrim nih a zeilei hmanh in soi awk a um ti lo mi thlacamnak a kan cawnpiak mi hi philh riangmang in minung sining duhning thlacamnak hi a tlaihchan deuh mi kan si sual maw?\nMinung sining in palhnak a um thiam. Bawipa nih hi tin a ti: "tukforhnak chungah kan phakter hlah. That lo nak in kan khamh tuah" tiin thlacam ning cang a kan cawnpiak (Matt 6:13). Hi thlat lo nak, tukforhnak hi kan Bawipa hrimhrim nih a intuar cang mi le a ton cang mi an si. Minung sining in tei khawh nak thazang a um lo ti nak zong a si fawn. Zeicah kan ti a si ah cun, bawmh hal nak thlacam nak a si caah a si. Cu caah tei khawhnak thazang le ve hal ding in a kan cawnpiak nak hi a si.\nCusicaah, Bawipa cawnpiak mi thlacamnak hi thla kan cam fatin cam peng ding a si. Minung cawnpiak mi nak in Jesuh Khrih hrimhrim nih a kan cawnpiak mi thlacam nak hi a thianghlim khun i a tling khun fawn. Teinak kan hmuh khawhnak zong a si. Bawipa cawnpiak mi thlacam nak kan cam ruangah zeihmanh ningzah ding a um lo. Midang nih thlacam a kan fial tik zongah a dang zeihmanh kan chim thiam, kan rel thiam lo hmanh ah "Bawipa cawnpiak mi thlacamnak" hi cam ding a si. A tling tuk mi thlacam nak a si. Prophet Isiah chungah kan hmuh bangin: "Ka bia cu van in a rung tlami ruah le hawhra bantuk a si lai. Ruah le hawhra nih cun van ah kir than ti loin vawlei kha an hnawnter i thlaici kha an khohter i an thanter i thlaici tuhtu kha rawl an pek hna. Cubantuk cu ka kaa in a chuakmi bia cu a si ve lai - ka sinah a lawngin a rak kir than lai lo, tuah seh tiah ka fialmi kha a tlolh lai lo i ka thlahhnawh chanmi thil ah khan a tlam a tling lai".


Mai Sui Hlei Tial ( Kum 21 ) Ngaihchiat Lungfah Tuar Pinak – Chuncha News\nMai Sui Hlei Tial ( Kum 21 ) Ngaihchiat Lungfah Tuar Pinak\nNgaihchiat lungfah tuar pinak: Mai Sui Hlei Tial ( kum 21 ) cu Malysia a umnak Sungaibuloh sang inn dot 9 cung in September 29, 2020 zan suimilam 9:00 hrawng ah a tla i a hmun ah a nunnak a liam.\nMalaysia police nih a ruak sizung ah an kalpi. Sizung ah sibawi te nih a ruak an chek dih hnu ah October 3,2020 zanlei suimilam 7:00 hrawng ah a ruak cu Kawlram ah an kuat. October 4,2020 zanlei sml 4:30 ah Thantlang khua luh lai Laipawnglung an phak pi.\nThantlang COVID – 19 runvennak committee nih khua chung ah ruak nan luh pi kho lo tiin an kham hna. Thanthlang myone ohchohzi hmu U Aung Shwe Myint le Thantlang myone ngandamnak lutlai Dr. Tun Pau nawlpeknak in Mai Sui Hlei Tial ruak cu zan khuamui ah lamkam ah an phum ter hna.\nHi kong he pehtlai in Chin miphun kan nunphung le kan Khrihfa phung sersat in Mai Sui Hlei Tial ruak lamkam ah a phumter tu Thanglang covid – 19 committee cung ah Chin Youth Organization Malaysia ( CYOM ) nih kan lungfahnak le kan ngaihchiatnak kan rak langhter. Tu hnu hmailei ahcun hi bantuk thil hi cang ti hram hlah seh.\nNgaihchiatnak le lungfahnak a tuarmi chungkhar, sahawh rualchan le khuami vialte CYO Malaysia nih nan ngaihchiatnak le lungfahnak kan in tuar pi hna, kan in hrawm pi hna. Chin Youth Organization Malaysia ( CYOM ) Date: 7/10/2020\nKan far nu Sui Hlei Tial ruak vuinak he pehtlai in fianternak: Tutan kan far nu ruak tawlrelnak kongkau ah Thantlang Mino Bu (TYA) a mawhchiattu zeimawzat um a si. Hihi TYA nan kan bochan caah a si i kan i lawm. Hi kongkau ah kanmah lei dirhmun zong a tanglei bantuk in fianternak kan hun tuah.\n1. Hi kan farnu ruak hi Malay in Ygn siseh, Ygn in Laitlang lei zong a hun kai ko cang caah tlamtling tein a lut kho rua lai tiah ruah a si. Cucaah thlan zong timhcia tein chiahpiak cia an si. Nain, a thaizing ah thawngpang kan theih mi cu kan far nu ruak cu khuachung luhpi khawh a si lo i khua leng ah vui a si tiah kan theih. Hi ruak luhpinak ah peng huap Covid-19 Committee lei khenkhamnak le chungkhar he rak i caihhmainak, Laipawnglung i an buaibainak an ngeih mi kan rak hngalh lo ruang le thawngtheihternak a rak um lo ruang ah a si.\n2. Thawngpang kan theih in TYA OC meeting kan tuah colh. Kan far nu hiti vui ko cu Laimi kan nunphung le kokek kan limhang he zong ai kalh tuk i a fak tuk mi a si caah thlan lei ah thial a si khawh nakding in cawlcanghnak ngeih ding kan i tim. Chungkhar lei siseh, khua nupa lei zong pehtlaihnak kan ngeih hna. Khuanu khuapa lei le chungkhar nih nawlngeitu zunglei tonnak an ngeih hna lio a si ko caah cu thawngpang a phichuak hngak in cawlcanghnak ngeih kan i tim, dide kan ngai.\n3. Khua nu khua pa le chungkhar lei nawlnak cu cozah nawlngei lei nih an pompiak hna caah kan i lawm. A karlak ah thawngpang langhngan in thanh awk tha lo dirhmun in a um ca ah langhngan in thawngthanhnak kan tuah lonak a si.\n4. Kan khua kan ram ah kan nunphung upatpiak lo le kan limhang ruahpiak lo in khua leng lam kam ah kan far nu an vui mi cung ah biacaih khuakhangtu upa te cung ah kan ngaih a chia i kan lung zong a fak. Hi biakhiahnak le tuahsernak hi cohlan khawh lo mi a si tiah kan ruah. Covid-19 lio a si tik ah nawlngeitu ca zong ah thil har ngai a si ko lai nain a lam kawlpiak ahcun a um hrim ko lai tiah kan zumh fawn.\n5. Hi bantuk in kan nunphung le kan khuaram sinak upatpiak lo le zawnruahpiak lo in biakhiahnak a um ti nakhnga lo TYA zong nih khuami hna he tang in kan i zuam lai. Upatnak he, Executive Committee, Thantlang Youth Association\nSawmnak: Thantlang Kan Farnu Suisui Ruakvui Senh Lonak He Pehtlai In Tonnak\nChin Miphun Vialte Nih Rel Ding. NLD Party Cu Pyithangsuh Party A Si.


Election cu tluang te in kan dih cang i NLD nih 100%94 in teinak ahmuh i cozah nak zong tha te in an ser cang lai. – Hakha Cherry\nNLD adohkalh tu party pawlnih hnanhawh nak le buainak chuak seh ti an duh tuk na in zeitihmanh in an sualnak le an palh nak tlaih le hmuh khawh asi lo pin ah USDP bochan mi upa cheukhat hna le Ralkap bawilian pawl cheukhat zong nih an hnatlak pi hna loh.cu caah buainak chuakseh ti aduh mi vialte llungfak ngai in nan duh zong duh lo zong ah um ahau ko cang.\nNizan i ကောမီရှင်ရုံး hmai i minung 30 tluk nih Sandah apiah mi hna kha နှင်းဆီပါတီဝင် deuh an si.an party cu ဦးကျော်မြင့် Chairman Tuluk mi vaiak padirh mi asi i kan hnu ah khan an party cu hrawhpiak asi cang.amah zong taza an cuai i kumhnih le rianhrang he thawng tla ding in biakhiah asi cang.\nCu ca ah tutan thim nak ah NLD nih atei mi cung ah lungfah ding aum loh.Dai te tu khan na rian te kha tuan ko cang.NLD party nih cun eihmuar nak le diklo bu in riantuan hi adoh bik mi asi bantuk in kum5 chung ah mitampi an rian in phuah le tazacuai asi.tukum kum 5 chung kar hlan nak zong ah MP pawl ralrin tak tak ahau lai.na ruah ning in asi kho lo mi na ton te ko lai.alak ka in Ballpen pakhat le catlap te hmanh lak le fir khawh asi lai loh.\nCu caah nanmah le nan umnak hmun i MP cio kha tha te in an riantuan mi zoh in lairel peng asi te ko lai.ahlan kan in cu e kha e ti cu aherh rih loh.Atang i ka thil mi ca hi NLD party Chairman Daw Suh nih avan chuah mi asi.စည်းကမ်းangei lo mi ca ah cun tih anung ko.Credit-David Bik


Breaking News: Afghan ralzaam 50,000 cohlan ding US aa timtuah Laimi Ralzaam Caah Cun Ngeihchia Ngai Kan Si – Chin World News Evening\nBreaking News: Afghan ralzaam 50,000 cohlan ding US aa timtuah Laimi Ralzaam Caah Cun Ngeihchia Ngai Kan Si. Laimi kan caah cun zeithawngpang hmanh aum rih lo. America ah ralzaam dornak hmun 8 an tuah i Afghanistan rammi (Afghan) ralzaam minung 50,000 tiang cohlan an i timhnak kong US Chaklei Ralkap Zung (Nothern Command) nih September 3 ah an thanh. Nihin tiang ah Afghanistan ram in minung 25,600 cu America ram an phan cang i hi hna chung ah La-Wa-Ka special visa in siseh ramkheel ralzaam dornak (refugee) a sok mi hna tiin an phan cio.\nHi hna lak ah tam deuh cu America an phanh hlan, Middle East le Europe ram hrawng ah fel tein chekhlatnak tuah cang mi an si hna. Hi ralzaam dornak ah hin cheukhat cu chungkhar in an chiah hna i minung pakhat lawng a si mi hna cu nu a dangte le pa a dangte tiin hmun hma an pek hna i ngakchia pawl cu ngandamnak zung pakhat nih an tawlrel hna i an zohkhenh hna tiah Military Times nih a langhter. The hakha time\nFacang tunkhat ah 35000 in cawk tawn mi cu 70000 hmanh in cawkkhawh a si lo, datsii liter pakhat ah 1000 in cawk tawn mi a tu ah 3500 a si cang, cu zong cu caan tlawmpal cun a dih ding an si cang.Ralzaam dirhmun in riahbuk ummi hna cu WFP nih bawmhnak an pek hna caah atu tiang cu an tlam tling rih tiah khuami pakhat nih a chim. Sami khua cu Palatwah peng he meng 39 a hlat nak hmun a si, cu ka lam cu ralhrang phu hna nih gate chia in umkal an phih caah ,meng tamtuk a hlat nak Pakokko-Mindat-Matupi -Sami lam in an um kal na in, a tu ah cun cu an hman mi lam zong in cun umkal a har cang tiah theih a si.


RAMRI HRIAMNAM TAMPI AN TLAIH TTHAN HOI – The Chinlung Post\nManipur palek hna nih Manipur Tengnoupal district Kawlram he an i ri nak Indo-Myanmar international border pawngah meithal le kuan tam ngai an tlaih. Thawnghlattu hna nih thawng an thanh ning ah Manipur palek le Assam Rifle hna nih Moreh khua Ward no. 7 ah a um mi S.Moljol inn an cheknak ah hriamnam hi an tlaih mi a si.\nThawngpang dang:NUG caah thawngpang chia ngaingai a si.Ralhrang kawlralkap hna nih order an chuah tthan hoi cang. Nai ah NUG cozah nih Lotter kan zuar lai tiah thanhnak an tuah. Hi konghe pehtlaiin ralhrang kawlralkap hna order an chuahmi cu NUG nih Lottery a tuahmi a zuarmi le a cawmi hna cu tlaih nan si lai tiah thanhnak an tuah. Hi thil he pehtlaiihnak angeimi hna cu thongthlak nan si lai tiah thanhnak an tuah.\nNUG nih lottery an tuah dingmi a min ah hin အောင်လံလွှင့်ချီနွေဦးထီ tiah min an sak. Hihi Spring Revolution min cawi in an sakmi a si. Zuar an timh cuahmah lio asi i, an zuar ding ni le caan taktak tu cu thanhnak an tuah rih lo. NUG nih Hi thil antuah nak bik a ruang asi rih mi zong ralhrang kawlralkap nawlngaihnak lakmi chuh or hrawh ding le Federal Democracy system a um khawhnak dingah din loin rian a ttuanmi CDM hna bawmhchanhnak dingah caah timhtuahmi zong a si. Asinain ralhrang hna nih NUG le CRPH adirpi mi hna cu thongthlak nan si lai tiah an chim.


Actress Thet Mon Myint nih a fale Smartphone hman kongah a chim mi – Chin State Post\nActress Thet Mon Myint nih a fale Smartphone hman kongah a chim mi\nPosted By: chinstatepost September 4, 2018\nTechnology a țhan tuk cang tikah a mikip nih smart phone hman cio lawng a si lo in hngakchia kan fa le zong nih Smart Phone rumro an duh i an deh ve cang. Hi hi a țhatnak tampi aum kho ve ko nain hngakchia caah țihnung ngai zong a si. Thet Mon nih a chim mi cu…\nThet Mon::: hngakchia nih Smartphone suimilam pakhat leng hman cu a si ti lo. Ka fa le pahnih lakah a hngakchia u hi cu Phone an uar tuk lem lo caah a poi lem lo. A upa tu hi cu Phone a zoh rawh ahcun a mit hmanh a țhep ti lo. Cu caah a upa hi phone a zoh tikah thlauh lengmang a hau…\nCarton le Movie dang hi a uar tuk tikah phone a zoh cun mak a hngal ti lo. Cu caah soilem lengmng a hau. A caan ahcun ka mit a thak a ti tawn. Cu caah Phone hman a duh tuk tikah hramhram in mak ter ahcun a duh fawn lo caah kan soilem i kan mak ter tawn…\nCun phone a zoh duh tikah rawl le eidin in kan lem i mah hi na ei lo ahcun phone na zoh lai loh tiin kan hro i rawl heh tiah kan rak pek ve tawn. Hngakchia nih phone sautuk hman cu a țhat lo caah ka fa le cu phone sautuk hman ka senh hna lo tiah MC sinah a chim.\nBe the first to comment on "Actress Thet Mon Myint nih a fale Smartphone hman kongah a chim mi"